Days Gone [PC] - PC Games - Insomnia.gr\nPS4 exclusive παιχνίδι, από την Bend Studio, που το φέρνει η SONY και στο pc(steam) μετά από 2 χρόνια από την επίσημη κυκλοφορία του στην κονσόλα.\nΚυκλοφοριά: Δεν έχει ανακοινωθεί ακόμα (κάποτε μέσα στην άνοιξη του 2021)\n(γιαυτούς που θέλουν ελληνικά, ναι θα έχει ελληνικούς υπότιτλους και interface)\nOpen World παιχνίδι, με ζόμπις και μηχανόβιους, εξερεύνηση και pew pew!\nroginsky12 43 αναρτήσεις\nArkin 43 αναρτήσεις\nArmoral 40 αναρτήσεις\nΑκομα δεν μπορω να πιστεψω τι γραφικα βγαζει το παιχνιδι η δουλεια που εκαναν ειναι απιστευτη εργο τεχνης τα τοπια του απο ιστορια εχω παιξει 4 ωρες το παει μια χαρα ακομα μαθαινω τα κολπα και πως να\nΤο καλυτερο Port Που εχει γινει ποτε απο κονσολα σε Pc. Τρομερο optimization...60 frames me nvidia 970gtx και ολα στο maximum\nΕλπιζω οπως το HDZ να βγει και αυτο στο GOG\nτο συγκεκριμένο παιχνίδι ποτε θα έρθει στο steam;\n44 λεπτά πριν, crsweber είπε\nάμα το δώσουν με τα ίδια textures μη σκας\nΑς ελπίσουμε να μην θέλει κι' αυτό 10 patches σαν το HZD για να στρώσει.\nΕίναι το χειρότερο game από άποψη performance που έχω παίξει στο PS, οποτε μην έχεις ελπίδες, λογικά θα είναι δυο φορες χειρότερο από το HZD, το λιγότερο. Φυσικά ποτε δεν ξέρεις.\nΜαρτιο βγαινει σε Pc\nπαιχνιδαρα...μοιαζει αρκετα με Last of us...και το setting και το gameplay.\nΗ οδηγηση με την μηχανη ειναι ολα τα λεφτα...ελπιζω να εχει γινει σωστο optimization\noptimus prime 1.879\nΕ οχι και παιχνιδαρα,στην κατηγορια της μετριοτητας ανοικει..\nΗ οδηγηση μπορει να ειναι ενδιαφερουσα αλλα με το τραγικο level design που εχει ο κοσμος πιο πολυ σου σπαει τα α........ να στριβεις καθε 5 μετρα χωρις να σου εχει δωσει λιγο χωρο να γκαζωσεις πρωτα..\nΕπεξ/σία 28 Φεβρουαρίου από optimus prime\n5 ώρες πριν, optimus prime είπε\nΗ οδηγηση μπορει να ειναι ενδιαφερουσα\nΣιγά την οδήγηση, κανονικά από την στιγμή που οδηγάς μονο ένα πράγμα σε όλα το game θα έπρεπε να ήταν καταπληκτική, δεν είναι, είναι απλά ok.\nΤο μοναδικό πράγμα που το game κάνει πάνω του μετριου είναι τα horde fights σε λίγα πολύ συγκεκριμένα σημεία.\nAσε φυσικά που οι περισσότεροι players δεν θα δουν καν, γιατί είχαν την φαεινή ιδέα να τα κρύψουν, και να φαίνονται στο map μονο μετά το end game.\nΕνταξει δεν ειναι ασχημη,καταφεραν το chopper να το κανουν να συμπεριφερεται σαν καθαροαιμο..\nΔεν ειναι κατι που συναντας καθε λιγο και λιγακι σε game.\nΤι να το κανεις ομως οταν εχεις εναν κοσμο που φτιαχτηκε να το αξιοποιησει αυτο σε ενα 30% μονο.\nΠραγματικα δεν ξερω πως το καταφεραν αυτο,θα το ελεγα ελλειψη εμπειριας απο πλευρας τους..\nΣτις 28/2/2021 στις 3:31 ΠΜ, roginsky12 είπε\nαν αυτό το παιχνίδι έχει οδήγηση "όλα τα λεφτά" είμαι παπάς τότε! Μακράν ότι χειρότερο σε οδηγήση, ξέρεις πόσοι θα κάνουν refund με το καλημέρα, γιατί η μηχανή απλώς πατινάρει και στο αρχικό τρέξιμο στο "φαράγγι" θα χάνουν τα αυγά και τα πασχάλια?\nΌποτε έγγραψα σχόλιο για την μηχανή η απάντηση που έπαιρνα ήταν "περίμενε να κάνεις upgrade την μηχανή" κόντευα να το τελειώσω το παιχνίδι και η μηχανή παρέμενε ότι χειρότερο έχω οδηγήσει σε παιχνίδι, ίσως στα ίδια πλαίσια με wrc παιχνίδι .\nξανά λεω, δεν ξέρω γιατί άρεσε στον κόσμο, ίσως επειδή δεν υπήρχε τίποτα άλλο.. ακόμα και τα hordes δεν ήταν τίποτα το τρελό!\nΕπεξ/σία 1 Μαρτίου από xtrmsnpr\nοχι η οδηγηση αυτη καθαυτη...γενικα η αισθηση που σου δινει μοιαζει με του Νταρυλ στο walking dead\n18 Μαίου η κυκλοφορία του Days Gone\n50€ και ανοιγμα των Pre-Oder στο Steam\nΤελεια φερτε PS exclusives να γινει χαμος. Περιμενω πως και πως την τετραλογια uncharted με ελληνικα ultrawide 60+fps στο 60αρι ισως τα δωσω. Για το Days Gone δεν θα αργησει να παει στο 30αρι στο ps παιζει στα 18 σημερα.\n13 Μάι Έγινε αλλαγή τίτλου σε Days Gone [PC][18 Μαΐου 2021]\n19 Μάι Έγινε αλλαγή τίτλου σε Days Gone [PC]


Ισόβια κάθειρξη στον δικτάτορα της Αργεντινής, Ρ. Μπινιόνε - Flashnews.gr\nΙσόβια κάθειρξη στον δικτάτορα της Αργεντινής, Ρ. Μπινιόνε\nΟ τελευταίος δικτάτορας της Αργεντινής, πρώην στρατηγός Ρεϊνάλδο Μπινιόνε, καταδικάστηκε να εκτίσει ποινή ισόβιας κάθειρξης για εγκλήματα κατά της ανθρωπότητας στην διάρκεια της αιματηρής διακυβέρνησής του (1976-83).\nΔικαστήριο στη συνοικία Σαν Μαρτίν του Μπουένος Άιρες καταδίκασε τον Μπινιόνε και άλλους πρώην αξιωματικούς του στρατού και της αστυνομίας για σωρεία εγκλημάτων (παράνομες συλλήψεις, παράνομες έρευνες, βασανισμούς, εξαφανίσεις και ειδεχθείς δολοφονίες).\n"Αυτή η δίκη αποτελεί ένδειξη νέας προόδου στον δρόμο για την αλήθεια, την μνήμη και την δικαιοσύνη», δήλωσε ο γραμματέας Ανθρωπίνων Δικαιωμάτων Εδουάρδο Λουίς Δουάλδε.\nΣάββατο, 16 Απριλίου 2011, 19:46


NTR: ΑΓΙΟΣ ΕΦΡΑΙΜ....(NTR)\nΑγιος Εφραίμ(Ο Θαυματουργος!!!!)\nΈνα απο τα παλαιότερα μοναστήρια της Αττικής είναι αυτό στο Όρος των Αμωμών (τοποθεσία γνωστή σήμερα ως Νέα Μάκρη). Πολλοί μοναχοί και ιερείς έμειναν εκεί και προσευχήθηκαν στον Κύριο. Στα χρόνια της τουρκοκρατίας έγιναν μεγάλες και βάρβαρες σφαγές όπου ξεκληρίστηκε το μοναστήρι, ένα απο τα θύματα ήταν και ο Άγιος μας. Το 1945 η Μοναχή τότε Μακαρία πήγε στα ερείπια της αρχαίας μονής του Ευαγγελισμού άλλοτε ονομαζόμενης ως Σταυροπηγιακής, του Όρους Αμωμών, στις βορειανατολικές υπωρείες του Πεντελικού. Απο θεία παρόρμηση, διαμόρφωσε ένα κελάκι εκεί και άρχιζε να καθαρίζει τα ερείπια του παλαιού Ναού για να τον ανακατασκευάσει. Εκεί πολλές φορές διαλογιζόταν ότι σε εκείνα τα χώματα είχαν ζήσει κατά την πάροδο των αιώνων Άγιοι Μοναχοί και προσευχόταν να " γνωρίσει ή να της φανερωθεί κάποιος απο αυτούς". Μια φωνή στην αρχή σιγανή αλλά με τον καιρό δυνατότερη στην ψυχή της, της έλεγε " Σκάψε και θα βρείς αυτό που επιθυμείς" και θαυμαστώς της είχε φανερωθεί ένα σημείο στο προαύλιο του Μοναστηριού. Έτσι στις 3 Ιανουαρίου 1950 έχοντας έναν εργάτη για άλλες εργασίες στο μοναστήρι τον έβαλε να σκάψει στο σημείο όπου την υποδείκνυε η ψυχή της. Ο εργάτης ήταν αρνητικός ήθελε να σκάψει οπουδήποτε αλλού παρά σε αυτό το σημείο, τελικά μετά απο τις εκκλήσεις και τις προσευχές, ο εργάτης πείστηκε και ξεκίνησε να σκάβει. Το σημείο εκεί είχε ένα μισογκρεμισμένο τζάκι, τοίχο κ.α πράγματα που έδειχναν ότι εκεί κάποτε υπήρχε κελί κάποιου μοναχού. Φτάνοντας το 1,70 ύψος σκάψιμο βρέθηκε το πρώτο εύρημα.. Ένα κεφάλι.. και όλος ο τόπος απόκτησε μια ευωδιά.. ( ήταν 3/1/1950 ώρα 9 το πρωί) σιγά σιγά και με προσοχή ή Ηγουμένη Μακαρία έβγαλε όλο το σκήνωμα και το τοποθέτησε σε μία θυρίδα που ήταν πάνω απο τον τάφο.\nΉταν φανερό ότι πρόκειτο για κληρικό γιατί το ράσο του είχε παραμείνει άθικτο. Το βράδυ, διαβάζοντας τον εσπερινό η Ηγουμένη άκουσε βήματα.. ο ήχος ερχόταν απο τον τάφο.. μετά απο τον περίβολο και έφτασε ως την πόρτα της εκκλησίας. Εκεί πρωτοαντίκρυσε τον Άγιο, ψηλός με μάτια μικρά στρογγυλά, με μακριά μαύρα γένια που έφταναν στον λαιμό, ντυμένος με την μοναχική αμφίεση. Στο ένα χέρι είχε μία φλόγα και με το άλλο ευλογούσε. Ο Άγιος ζήτησε να τον βγάλουν απο αυτή την θυρίδα που το είχαν. Την επόμενη κι όλας μέρα η Ηγουμένη καθάρισε τα οστά και τα τοποθέτησε σε μια θυρίδα στο Ιερό του Ναού. Το ίδιο βράδυ φανερώθηκε στον ύπνο της ο Άγιος και την ευχαρίστησε και της φανέρωσε και το όνομα\nτου " ΕΦΡΑΙΜ ".\nΌταν αδελφέ μου ντρέπεσαι να σηκώσεις τα μάτια στον ουρανό, και νιώθεις την ψυχή σου ξεγραμμένη από το βιβλίο της ζωής, διάβασε αυτούς τους λόγους του αγίου Αμφιλοχίου και θα βρεις νέα δύναμη στον κατά Χριστόν αγώνα σου. Συνέχισε τον αγώνα, και έχει ο Θεός για όλους μας!\nΚάποιος αδελφός νικήθηκε από το πάθος της πορνείας και έκανε την αμαρτία καθημερινά, αλλά και καθημερινά ζητούσε έλεος από τον Κύριό του με δάκρυα και προσευχές. Ενεργώντας λοιπόν έτσι, τον ξεγελούσε η κακή συνήθεια, και έκανε την αμαρτία· έπειτα πάλι, μετά την αμαρτία, πήγαινε στην εκκλησία, και βλέποντας την ιερή και σεβάσμια εικόνα του Κυρίου μας Ιησού Χριστού, έπεφτε μπροστά της με πικρά δάκρυα και έλεγε: «Σπλαχνίσου με, Κύριε, και πάρε από επάνω μου αυτόν τον ύπουλο πειρασμό, γιατί με ταλαιπωρεί φοβερά και με τραυματίζει με τις πικρές ηδονές. Δεν έχω πρόσωπο, Κύριε, να αντικρύσω και να δω την αγία εικόνα σου και την υπέρλαμπρη μορφή του προσώπου σου, ώστε να γλυκαθεί η καρδιά μου».\nΜια μέρα λοιπόν, καθώς γινόταν αυτό, ο αδερφός, αφού έκανε την αμαρτία, πήγε τρέχοντας στην εκκλησία, θρηνώντας και στενάζοντας και κλαίγοντας και βιάζοντας της ευσπλαχνία του αγαθού Θεού να τον λυπηθεί και να τον γλυτώσει από τον βούρκο της ασωτείας. Καθώς λοιπόν ο αδελφός παρακαλούσε τον φιλάνθρωπο Θεό, ο αρχέκακος διάβολος, η καταστροφή των ψυχών μας, είδε ότι τίποτε δεν κάνει, αλλά όσο αυτός έραβε με την αμαρτία, ο αδελφός τα ξήλωνε με τη μετάνοια. Με θράσος λοιπόν του παρουσιάστηκε φανερά και, στρέφοντας το πρόσωπο του προς τη σεβάσμια εικόνα του Κυρίου μας Ιησού Χριστού, κραύγαζε και έλεγε: «Τι θα γίνει μ' εμάς τους δύο, Ιησού Χριστέ; Η άπειρη συμπάθειά σου με νικά και με ρίχνει κάτω, καθώς δέχεσαι αυτόν τον πόρνο, τον άσωτο, που κάθε μέρα σου λέει ψέματα και δεν λογαριάζει την εξουσία σου. Γιατί λοιπόν δεν τον καις, αλλά μακροθυμείς και τον ανέχεσαι; Εσύ πρόκειται να δικάσεις του μοιχούς και τους πόρνους και να εξολοθρεύσεις όλους τους αμαρτωλούς. Πράγματι,δεν είσαι δίκαιος κριτής,αλλά όπου νομίσει η εξουσία σου, κρίνεις άδικα και παραβλέπεις. Εμένα, για τη μικρή παράβαση της υπερηφάνειας, με έριξες από τον ουρανό κάτω· και αυτός είναι ψεύτης και πόρνος και άσωτος, και επειδή πέφτει μπροστά σου, του χαρίζεις ατάραχος την ευμένειά σου. Γιατί λοιπόν σε λένε δίκαιο κριτή; Όπως βλέπω, και εσύ χαρίζεσαι σε πρόσωπα από την πολλή σου αγαθότητα και παραβλέπεις το δίκαιο». Και αυτά ο διάβολος τα έλεγε πνιγμένος από την πολλή πίκρα του και βγάζοντας φλόγες και καπνό από τα ρουθούνια του.\nΑφού τα είπε αυτά ο διάβολος, σώπασε· και αμέσως ακούστηκε μία φωνή σαν από το άγιο βήμα να λέει: «Παμπόνηρε και ολέθριε δράκοντα, δεν χόρτασε η κακία σου που κατάπιες όλο τον κόσμο, αλλά και αυτόν που κατέφυγε στο άπειρο έλεος της ευσπλαχνίας μου πασχίζεις να τον αρπάξεις και να τον καταπιείς; Έχεις να παρουσιάσεις αμαρτήματα τόσα που να ζυγίζουν βαρύτερα από το πολύτιμο αίμα που έχυσα γι' αυτόν επάνω στον σταυρό; Μάθε ότι η σταύρωση και ο θάνατος μου συγχώρησαν τις αμαρτίες του. Και εσύ βέβαια, όταν αυτός πηγαίνει στην αμαρτία, δεν τον διώχνεις, αλλά τον δέχεσαι με χαρά και δεν τον αποστρέφεσαι, ούτε τον εμποδίζεις, γιατί ελπίζεις να τον κερδίσεις. Εγώ λοπόν, που είμαι τέτοιος σπλαχνικός και φιλάνθρωπος, που έδωσα εντολή στον κορυφαίο μου απόστολο Πέτρο να συγχωρεί ως εβδομήντα φορές το επτά αυτόν που αμαρτάνει καθημερινά, άραγε δεν θα συγχωρήσω και δεν θα τον σπλαχνιστώ; Ναι, σου λέω· και επειδή καταφεύγει σ' εμένα, δεν θα τον αποστραφώ, ώσπου να τον πάρω δικό μου· γιατί εγώ για τους αμαρτωλούς σταυρώθηκα και γι' αυτούς άπλωσα τα άχραντα χέρια μου, έτσι ώστε όποιος θέλει να σωθεί, να καταφεύγει σ' εμένα και σώζεται. Κανέναν δεν αποστρέφομαι ούτε διώχνω· ακόμη και μύριες φορές τη μέρα να αμαρτήσει κάποιος και μύριες φορές να έρθει σ' εμένα, δεν θα φύγει λυπημένος. Γιατί δεν ήρθα να καλέσω σε μετάνοια τους ενάρετους αλλά τους αμαρτωλούς».\nΣε κάποιον αδερφό που έπεσε σε αμαρτία, παρουσιάστηκε ο σατανάς και είπε: «Δεν είσαι χριστιανός». Ο αδελφός του αποκρίθηκε: «όποιος και να είμαι, πάντως είμαι καλύτερός σου». Ο σατανάς είπε πάλι: «Σου λέω, θα πας στηνκόλαση». Και ο αδελφός του απάντησε: «Δεν είσαι εσύ κριτής μου ούτε ο Θεός μου». Έτσι ο σατανάς έφυγε άπρακτος, ενώ ο αδελφός έδειξε ειλικρινή μετάνοια στον Θεό και έγινε άξιος.\nΆλλος αδελφός ρώτησε τον ίδιο γέροντα: «Πάτερ, τι εννοεί ο προφήτης όταν λέει: '' Δεν υπάρχει γι' αυτό σωτηρία από τον Θεό του'';» και ο γέροντας είπε: «Εννοεί τους λογισμούς της απελπισίας που σπέρνονται από τους δαίμονες σε αυτόν που αμάρτησε και του λένε· ''Δεν υπάρχει πια για σένα σωτηρία από τον Θεό'', και προσπαθούν να τον γκρεμίσουν στην απελπισία. Αυτούς πρέπει κανείς να τους αντιμάχεται λέγοντας· '' Καταφύγιό μου είναι ο Κύριος, και αυτός θα ελευθερώσει από την παγίδα τα πόδια μου''».\nΟ θάνατός της αποκαλύφθηκε σε κάποιον άγιο, ο οποίος είδε τους αγίους αγγέλους που ήρθαν να πάρουν την ψυχή της, και δαίμονες που τους ακολουθούσαν. Στον διάλογο που έγινε μεταξύ τους, οι άγιοι άγγελοι έλεγαν ότι γύρισε με μετάνοια. Οι δαίμονες πάλι αντέλεγαν: «Τόσο καιρό είναι υποδουλωμένη σ' εμάς και είναι δική μας· άλλωστε δεν πρόλαβε ούτε να μπει στο κοινόβιο, και πώς λέτε ότι μετανόησε;» και είπαν οι άγγελοι: «Από τη στιγμή που είδε ο Θεός την πρόθεσή της να έχει κλίση στον σκοπό αυτό, δέχτηκε τη μετάνοιά της· και η μετάνοια βέβαια ήταν στην εξουσία της, λόγω του σκοπού που έβαλε, η ζωή της όμως ήταν στην εξουσία του Κυρίου του σύμπαντος». Με τα λόγια αυτά ντροπιάστηκαν οι δαίμονες και έφυγαν. Και αυτός που είδε την αποκάλυψη, τη διηγήθηκε στους παρόντες.\nΟ αββάςΑλώνιος είπε ότι,ανθέλει ο άθνρωπος, μπορεί από το πρωί ως το βράδι να φτάσει σε θεία μέτρα.\nΈνας αδελφός ρώτησε τον αββάΜωυσή: «Έστω ότι κάποιος δέρνει τον δούλο του για κάποιο σφάλμα που έκανε· τι θα πει ο δούλος;». Αποκρίθηκε ο γέροντας: «Αν είναι δούλος καλός, θα πει· ''Σπλαχνίσου με έσφαλα''». «Δεν λέει τίποτε άλλο;» ξαναρώτησε ο αδελφός. «Τίποτε», απάντησε ο γέροντας· «γιατί από τη στιγμή που θα αναγνωρίσει το σφάλμα του και θα πει ότι έσφαλε, αμέσως τον σπλαχνίζεται ο κύριος του».\nΚάποιος αδελφός είπε στον αββά Ποιμένα: «Αν πέσω σε αξιοδάκρυτο παράπτωμα, με κατατρώει ο λογισμός μου και με κατηγορεί που έπεσα». Ο γέροντας απάντησε: «Αν, την ώρα που άνθρωπος πέσει σε σφάλμα, πει ''αμάρτησα'', αμέσως παύει ο λογισμός».\nΌταν το έμαθαν οι πατέρες, λυπήθηκαν πάρα πολύ και κάλεσαν τον αββά Ιωάννη τον Κολοβό και του είπαν: «Ακούσαμε για την τάδε αδελφή ότι ζει στην αμαρτία. Αυτή, όταν μπορούσε, είχε δείξει αγάπη σ' εμάς· ας τη βοηθήσουμε και εμείς τώρα, όπως μπορούμε. Κάνε λοιπόν τον κόπο να πας σε αυτήν και με σοφία που σου έδωσε ο Θεός, φρόντισε για τη διόρθωση της».\nΑναρτήθηκε από (NTR) ntrimy στις 1:09 π.μ.\nΕτικέτες ΑΓΙΟΣ ΕΦΡΑΙΜ(NTR)\nTι χρώμα έχει η λύπη;(NTR)\nTι χρώμα έχει η λύπη; (NTR)


Να γραφεί το πρόγραμμα σε “ΓΛΩΣΣΑ” το οποίο υπολογίζει το παρακάτω αθροίσματα:\nΝα γραφεί πρόγραμμα σε “ΓΛΩΣΣΑ”, το οποίο να διαβάζει θετικό ακέραιο αριθμό Ν. Στη συνέχεια να διαβάζει θετικούς αριθμούς μέχρι το άθροισμά τους να γίνει μεγαλύτερο από ένα αριθμό Ν. Τέλος να υπολογίζει και εμφανίζει τον μεγαλύτερο αριθμό που πληκτρολογήθηκε. Να γίνεται έλεγχος των αριθμών που πληκτρολογούνται ώστε να είναι θετικοί, σε αντίθετη περίπτωση να βγαίνει μήνυμα λάθους και να ξαναπληκτρολογούμε ένα θετικό αριθμό.\nΝα γραφεί πρόγραμμα σε “ΓΛΩΣΣΑ”, το οποίο να διαβάζει τα ονόματα των 26 μαθητών μιας τάξης και 10 βαθμούς για τον καθένα. Το πρόγραμμα να υπολογίζει και να εμφανίζει το Μέσο Όρο για κάθε μαθητή. Στο τέλος να τυπώνεται ο μαθητής με το μεγαλύτερο μέσο όρο, ο μαθητής με τον μικρότερο μέσο όρο και ο μέσος όρος τους, αντίστοιχα.\nΝα γραφεί πρόγραμμα σε “ΓΛΩΣΣΑ” , το οποίο να διαβάζει το πλήθος των μαθητών ενός σχολείου. Στη συνέχεια διαβάζει το μέσο όρο κάθε μαθητή. Να υπολογίζει και να τυπώνει το πλήθος και το αντίστοιχο ποσοστό των μαθητών που έχουν μέσο όρο <10, των μαθητών με μέσο όρο στο διάστημα [10,18] και των μαθητών με μέσο όρο >18. Ο βαθμός που πληκτρολογείται είναι από 1 μέχρι 20. το πρόγραμμα να κάνει έλεγχος εγκυρότητας του βαθμού και στη περίπτωση που δίνεται βαθμός έξω από τα επιτρεπτά όρια να τυπώνεται το μήνυμα “Μη\nαποδεκτή βαθμολογία. Ξαναπροσπαθήστε….”.\nΝα γραφεί πρόγραμμα σε “ΓΛΩΣΣΑ” , το να οποίο διαβάζει πραγματικούς αριθμούς μέχρι να πληκτρολογήσουμε το 100 ή όταν το άθροισμα γίνει ίσο με 1.000.000. Ο αλγόριθμος να υπολογίζει και να εμφανίζει το άθροισμα και το πλήθος των αριθμών που πληκτρολογήθηκαν. Ο αριθμός 100 που σηματοδοτεί και το τέλος της πληκτρολόγησης να λαμβάνεται υπόψη στο άθροισμα και στο πλήθος.\nΝα γραφεί πρόγραμμα σε “ΓΛΩΣΣΑ” , το οποίο διαβάζει ένα ακέραιο αριθμό. Να υπολογίζει και να εμφανίζει:\nΣ’ ένα ασανσέρ επιτρέπεται να επιβιβασθούν 8 άτομα και το μέγιστο επιτρεπτό ωφέλιμο βάρος στο ασανσέρ είναι 900 κιλά. Το ασανσέρ ξεκινά όταν γεμίσει (όταν το σύνολο των ατόμων δεν ξεπερνά τα 8 άτομα ή αν το συνολικό βάρος δεν υπερβαίνει τα 900 κιλά) ή όταν δεν υπάρχει άλλο άτομο για να επιβιβασθεί στον όροφο που έχει σταματήσει. Το ασανσέρ κάνει συνολικά 8 στάσεις . Σε κάθε στάση, εκτός της τελευταίας, το πρόγραμμα εμφανίζει το μήνυμα “Υπάρχει άτομο να εισέλθει; (ΝΑΙ ή ΟΧΙ)”. Αν η απάντηση είναι “ΝΑΙ” εισάγεται το βάρος του ατόμου και έτσι σηματοδοτείται η επιβίβασή του στο ασανσέρ. Η παραπάνω διαδικασία επαναλαμβάνεται μέχρι να δοθεί η απάντηση “ΟΧΙ” και να σταματήσει η επιβίβαση.


Ολοκληρώθηκε το Παγκόσμιο Κύπελλο Σπάθης Γυναικών με την ονομασία «Κύπελλο Ακρόπολις». Δείτε την συμμετοχή, τις pools, την τελική κατάταξη.\nΑγκαλιά με το όνειρο της κατάκτησης ενός μεταλλίου κατά τη διεξαγωγή του Παγκοσμίου Κυπέλλου Σπάθης γυναικών με την επωνυμία «Κύπελλο Ακρόπολις», το οποίο πραγματοποιείται στην Αθήνα, έφτασε η Δώρα Γκουντούρα, αλλά το έχασε για ένα μόλις χτύπημα. Η Ελληνίδα πρωταθλήτρια απέδειξε ότι βρίσκεται σε εξαιρετική κατάσταση και μπορεί να «κοιτάξει στα μάτια» οποιαδήποτε αθλήτρια. Η ξέφρενη πορεία της σταμάτησε στα προημιτελικά όταν ηττήθηκε με σκορ 15/14 από την χάλκινη Ολυμπιονίκη του Ρίο, Ολγα Κάρλαν. Η Γκουντούρα αν και δεν ξεκίνησε καλά (βρέθηκε να χάνει με 8/4), κατάφερε να ισοφαρίσει σε 12/12. Η Ουκρανή αθλήτρια πήρε προβάδισμα με σκορ 14/12, αλλά η αθλήτρια μας κατάφερε να ισοφαρίσει. Στο τέλος, όμως, η Κάρλαν ήταν αυτή που πανηγύρισε τη νίκη.\nΓια να φτάσει έως τα προημιτελικά η Γκουντούρα κέρδισε στις «64» την Μορμίλε/Ιταλία με 15/3. Στις «32» με νέα μεγάλη εμφάνιση επικράτησε με 15/7 της Σέλτον/ΗΠΑ και στα προημιτελικά έκαμψε την αντίσταση της Κουερολί/Γαλλία με σκορ 15/13 και κατέλαβε τελικά την 6η θέση.\nΗ Δέσποινα Γεωργιάδου αποκλείστηκε στη φάση των «64», καθώς ήταν άτυχη στην κλήρωση και αντιμετώπισε τη Νo2 του ταμπλό, Βελίκαγια/Ρωσία, γνωρίζοντας την ήττα με 15/6.\nΣτην τρίτη και τελευταία ημέρα πραγματοποιήθηκαν τα ομαδικά και το επίπεδο για μια ακόμη φορά ήταν εξαιρετικό.\nΗ Ελλάδα παρουσίασε πάρα πολύ καλή εικόνα και αποκλείστηκε από μία χώρα η οποία έφτασε έως τα προημιτελικά.\nΟι αθλήτριες μας : Δέσποινα Γεωργιάδου, Μαρίνα Παϊζη, Δέσποινα Κωνσταντακοπούλου & Κλαίρη Μπένου, ήταν πάρα πολύ ανταγωνιστικές απέναντι στην Ιαπωνία και αποκλείστηκαν στη φάση των «32». Το τελικό σκορ 45/41 αφήνει πικρή γεύση αλλά αποτελεί παρακαταθήκη για το μέλλον. Αποτελέσματα ομαδικών\nΤο χρυσό μετάλλιο κατέκτησε η Γαλλία που επικράτησε με 45/32 επί της Ρωσίας στον τελικό, ενώ το χάλκινο μετάλλιο φόρεσε στο στήθος η Ιταλία, όπου νίκησε την Αμερική με σκορ 45/42.\nΟ επίλογος του κυπέλλου «Ακρόπολις» ήταν εντυπωσιακός και οι 200 αθλήτριες από 33 χώρες έμειναν απόλυτα ικανοποιημένες, τόσο από τις συνθήκες στο ΟΑΚΑ, όσο και από την εμπειρία που είχαν να επισκεφτούν την Αθήνα.


Ό μεγάλος αυτός πατέρας και διδάσκαλος της Ανατολικής Ορθόδοξης Εκκλησίας γεννήθηκε στην Αντιόχεια το 347 μ. Χ. Πατέρας του ήταν ο στρατηγός Σεκούνδος και μητέρα του η Ανθούσα. Γρήγορα έμεινε ορφανός από πατέρα, και η μητέρα του - χήρα τότε 20 ετών - τον ανέθρεψε και τον μόρφωσε κατά τον καλύτερο χριστιανικό τρόπο. Ήταν ευφυέστατο μυαλό και σπούδασε πολλές επιστήμες στην Αντιόχεια - κοντά στον τότε διάσημο ρήτορα Λιβάνια - αλλά και στην Αθήνα, μαζί με τον αγαπημένο του φίλο Μ. Βασίλειο. Όταν αποπεράτωσε τις σπουδές του, επανήλθε στην Αντιόχεια και αποσύρθηκε στην έρημο για πέντε χρόνια, όπου ασκήτευε προσευχόμενος και μελετώντας τις Άγιες Γραφές. Ασθένησε όμως και επέστρεψε στην Αντιόχεια, οπού χειροτονήθηκε διάκονος -το 381, σε ηλικία 34 ετών - από τον Αρχιεπίσκοπο Αντιοχείας Μελέτιο. Αργότερα δε, από τον διάδοχο του Μελετίου Φλαβιανό πρεσβύτερος σε ηλικία 40 ετών. Κατά την Ιερατική του διακονία ανέπτυξε όλα τα ψυχικά του χαρίσματα, πύρινο θείο ζήλο και πρωτοφανή ευγλωττία στα κηρύγματά του. Έσειε και συγκλόνιζε τα πλήθη της Αντιόχειας και συγκινούσε τις ψυχές τους βαθύτατα. Η φήμη του αυτή έφτασε μέχρι τη βασιλεύουσα και έτσι, την 15ή Δεκεμβρίου 397, με κοινή ψήφο βασιλιά Αρκαδίου και Κλήρου, έγινε Πατριάρχης Κωνσταντινούπολης, κάτι που ο ίδιος δεν επεδίωξε ποτέ. Και από την θέση αυτή ο Ιερός Χρυσόστομος, εκτός άλλων, υπήρξε αυστηρός ασκητής και δεινός ερμηνευτής της Αγίας Γραφής, όπως φαίνεται από τα πολλά συγγράμματά του (διασώθηκαν 804, περίπου, ομιλίες του). Έργο επίσης του Χρυσοστόμου είναι και η Θεία Λειτουργία, που τελούμε σχεδόν κάθε Κυριακή, με λίγες μόνο, από τότε, μετατροπές. Ο ιερός Χρυσόστομος κατά τη διάρκεια της πατριαρχείας του, υπήρξε αδυσώπητος ελεγκτής κάθε παρανομίας και κακίας. Αυτό όμως έγινε αιτία να δημιουργήσει φοβερούς εχθρούς, και μάλιστα αυτήν την αυτοκράτειρα Ευδοξία, επειδή ήλεγχε τις παρανομίες της. Αυτή μάλιστα, σε συνεργασία με τον τότε Πατριάρχη Άλεξαδρείας Θεόφιλο (ενός μοχθηρού και άσεβους ανθρώπου), συγκάλεσε σύνοδο (παράνομη) από 36 επισκόπους (όλοι τους πνευματικά ύποπτοι και δυσαρεστημένοι από τον άγιο) στο χωριό Δρυς της Χαλκηδόνας και πέτυχε την καθαίρεση και εξορία του Άγιου σ' ένα χωριό της Βιθυνίας. Η απόφαση αυτή όμως, τόσο εξερέθισε τα πλήθη, ώστε αναγκάστηκε αυτή η ίδια η Ευδοξία να τον ανακαλέσει από την εξορία και να τον αποκαταστήσει στο θρόνο με άλλη συνοδική αθωωτική απόφαση (402). Αλλά λίγο αργότερα, η ασεβής αυτή αυτοκράτειρα, κατάφερε και πάλι να εξορίσει τον Άγιο (20 Ιουνίου 404) στην Κουκουσό της Αρμενίας και από κει στα Κόμανα, όπου μετά από πολλές κακουχίες και άλλες ταλαιπωρίες πέθανε το 407 μ. Χ. Ο Μ.Ι. Γαλανός στον Συναξαριστή του, μεταξύ των άλλων, αναφέρει για τον Ιερό Χρυσόστομο ότι υπήρξε και αναγνωρίζεται ως ο πιο άριστος και δημοφιλής διδάσκαλος της Χριστιανικής Εκκλησίας. Κανένας δεν εξήγησε όπως αυτός, με τόσο πλούτο και τόση σαφήνεια τα νοήματα των θείων Γραφών, ούτε υπήρξε εφάμιλλός του στην ετοιμολογία, την απλότητα, αλλά και στη φλόγα και τη δύναμη της ρητορείας. Υπήρξε ρήτορας θαυμαστός, λογοτέχνης απαράμιλλος, βαθύτατος και διεισδυτικότατος, ψυχολόγος και καταπληκτικός κοινωνιολόγος με αίσθημα χριστιανικής ισότητας, χωρίς προνομιούχους, με καθολική αδελφότητα. Ανήκει σ' αυτούς που φαίνονται "ως φωστήρες εν κόσμω". Δηλαδή σαν φωτεινά αστέρια μέσα στον κόσμο. Να σημειώσουμε εδώ ότι ο ιερός Χρυσόστομος πέθανε την 14η Σεπτεμβρίου, αλλά λόγω εορτής της υψώσεως του Τιμίου Σταυρού μετατέθηκε η εορτή της μνήμης του την 13η Νοεμβρίου. Επίσης την 15η Δεκεμβρίου εορτάζουμε την χειροτονία του σε Πατριάρχη Κωνσταντινουπόλεως, την 2η Ιανουαρίου την ανακομιδή των λειψάνων του, αλλά η μνήμη του εορτάζεται και την 30η Ιανουαρίου μαζί με τον Μ. Βασίλειο και τον Αγ. Γρηγόριο τον Θεολόγο. Και τέλος την 26η Φεβρουαρίου εορτάζουμε τη μνήμη της χειροτονίας του σε πρεσβύτερο.\n1. Προς Φιλιππησίους, 6' 15.\nΚαταγόταν από τον Γαλατά της Κωνσταντινούπολης και ονομαζόταν Διαμαντής. Οι γονείς του, ευσεβείς χριστιανοί, ονομάζονταν Κυριάκος και Κυριακή. Ο Διαμαντής σε μικρή ηλικία έμεινε ορφανός. Και για να αποφύγει την οργή των Τούρκων, για κάποιο του παράπτωμα, αναγκάστηκε να ασπαστεί τον ισλαμισμό. Αργότερα όμως μετανόησε και πήγε στο Άγιο Όρος. Εκεί, στο Μοναστήρι της Μεγίστης Λαύρας, έγινε μοναχός με το όνομα Δαμασκηνός και ασκήθηκε στην αρετή για 12 χρόνια. Τον κατέλαβε όμως ο πόθος του μαρτυρίου και μαζί με τον απερχόμενο από τη Λαύρα Πατριάρχη Κων/πόλεως Διονύσιο, ήλθε στη Βασιλεύουσα. Εκεί δημόσια κήρυττε τον Χριστό και προέτρεπε τους μουσουλμάνους ν' αρνηθούν τον Μωάμεθ. Οι Τούρκοι τον πέρασαν για τρελό και στην αρχή δεν του έδωσαν σημασία. Αλλά ο Δαμασκηνός με τα κηρύγματά του έγινε τόσο προκλητικός στους Τούρκους, με αποτέλεσμα να τον συλλάβουν και αφού σκληρά τον βασάνισαν, τον αποκεφάλισαν μπροστά στην πόρτα του Πατριαρχείου στις 13 Νοεμβρίου 1681. Το λείψανό του ενταφιάσθηκε στο ναό της Θεοτόκου, στη νήσο Χάλκη.\nΠιθανόν να είναι ο ίδιος μ' αυτόν της 19ης Νοεμβρίου.


Η πολιτισμική φυσιογνωμία της πόλης των Τρικάλων\nΠτυχιακή Εργασία 3771 379 Αναγνώσεις\nΚάθε πόλη διαφοροποιείται από τις υπόλοιπες χάρη στα ξεχωριστά χαρακτηριστικά που διαθέτει. Αυτά τα χαρακτηριστικά συνιστούν την φυσιογνωμία της πόλης αυτής. Αυτά τα χαρακτηριστικά μπορούν να είναι είτε η γεωγραφική θέση, είτε οι συνθήκες κλίματος και εδάφους, είτε η πολιτιστική κληρονομιά και η ιστορία του κάθε τόπου. Τα δύο τελευταία στοιχεία θα λέγαμε ότι συνιστούν την πολιτιστική φυσιογνωμία κάθε τόπου αν και για να την προσδιορίσουμε ορθότερα θα πρέπει να μελετήσουμε την πόλη σε όλες της τις διαστάσεις. Όπως κάθε ελληνική πόλη, έτσι και τα Τρίκαλα κατέχουν ένα μέρος της ομορφιάς της Ελλάδας. Αυτή την ομορφιά θα προσπαθήσουμε στα επόμενα κεφάλαια να αποτυπώσουμε σε συνδυασμό με όλα εκείνα τα στοιχεία που αποτελούν την πολιτισμική της φυσιογνωμία.\nΣτα επόμενα εφτά κεφάλαια που ακολουθούν γίνεται προσπάθεια να αποδοθούν καλύτερα όλα εκείνα τα στοιχεία που συνθέτουν και συμβάλουν στη διαμόρφωση της πολιτισμικής φυσιογνωμίας. Όλα τα στοιχεία που παρατίθενται παρακάτω προέρχονται από προσωπική έρευνα και μελέτη βιβλιογραφικών πηγών. Σε γενικές γραμμές τα παρακάτω κεφάλαια περιλαμβάνουν κάποια εισαγωγικά στοιχεία για την πόλη των Τρικάλων, τον γεωφυσικό προσδιορισμό, τα ιστορικά στοιχεία της πόλης, όπως επίσης γίνεται και παράθεση των μνημείων και αρχιτεκτονημάτων. Επίσης γίνεται αναφορά στα έργα τέχνης και στα μουσεία της πόλης ενώ ακόμη βλέπουμε και τα στοιχεία που αποτελούν την πολιτιστική ταυτότητα της πόλης, όπως ήθη και έθιμα. Στο τέλος αναφερόμαστε και σε σπουδαίες προσωπικότητες της πόλης όπως και σε στοιχεία της διατροφής αλλά και στον εντοπισμό της πολιτισμικής φυσιογνωμίας της πόλης των Τρικάλων μέσα από την προσωπική έρευνα.\nΣυνεπώς, στο πρώτο κεφάλαιο γίνεται αναφορά γενικότερα στην πόλη των Τρικάλων και ειδικότερα σε στοιχεία που αφορούν εδαφοκλιματολογικά στοιχεία τα οποία μπορούν να συνδεθούν με τα πολιτισμικά στοιχεία.\nΣτο επόμενο κεφάλαιο που ακολουθεί κάνουμε μία εκτενέστερη αναφορά στην ιστορία της πόλης η οποία αποτελεί κομμάτι του πολιτισμού και αφετηρία αυτού. Επίσης, η προέλευση του ονόματος της πόλης θα μας απασχολήσει σε ένα υποκεφάλαιο μιας και εκεί κρύβονται οι ρίζες του πολιτισμού.\nΤο τρίτο κεφάλαιο ασχολείται κατά κύριο λόγο με όλα εκείνα τα αρχιτεκτονήματα τα οποία συνθέτουν την πολιτιστική εικόνα της πόλης και παρουσιάζουν αρχιτεκτονικό ενδιαφέρον. Τα στοιχεία αυτά θα λέγαμε ότι αποτελούν και πυκνωτές φυσιογνωμίας της πόλης, μιας και μέσω αυτών αναγνωρίζεται πιο εύκολα. Κάποια από αυτά είναι το Φρούριο, το Κουρσούμ Τζαμί, το Ασκληπιείο, το Βαρούσι, κ.ά.\nΦτάνοντας στο τέταρτο κεφάλαιο ασχολούμαστε με στοιχεία της πολιτιστικής ταυτότητας της πόλης όπως είναι οι χοροί και τα τραγούδια του τόπου, τα ήθη και τα έθιμά του που υπάρχουν από πολύ παλιά, οι παραδόσεις και οι προλήψεις του ενώ σε παρακάτω υποενότητα γίνεται λόγος εκτεταμένα στον πολιτιστικό οργανισμό και στις δραστηριότητές του.\nΣτο επόμενο κεφάλαιο κάνουμε λόγο για κάποιες σπουδαίες προσωπικότητες οι οποίοι χάραξαν εξαιρετική πορεία στην καριέρα τους και βοήθησαν τον τόπο με οποιονδήποτε τρόπο. Αναφορικά κάποιοι από αυτούς είναι ο Ασκληπιός και ο μουσουργός Βασίλης Τσιτσάνης.\nΚομμάτι της πολιτισμικής φυσιογνωμίας της πόλης αποτελεί και η διατροφή στην οποία κάνουμε μία μικρή αναδρομή βλέποντας την αλλαγή των διατροφικών συνηθειών των κατοίκων.\nΤέλος, το τελευταίο κομμάτι της εργασίας αφορά στην έρευνα που έγινα με μεθοδολογικό εργαλείο το ερωτηματολόγιο. Έτσι, στο κεφάλαιο αυτό παρουσιάζονται τα στοιχεία που προέκυψαν από την έρευνα με τη χρήση διαγραμμάτων. Στις τελευταίες σελίδες της εργασίας αυτής παρατίθενται γενικά συμπεράσματα που προέκυψαν από τον συσχετισμό της έρευνας και του θεωρητικού μέρους. Στο τέλος της εργασίας υπάρχει ένα παράρτημα με το ερωτηματολόγιο.\nΤρίκαλα - Κοινωνικές συνθήκες\nTrikala - Social conditions\nTrikala - History\n114 σ., εικ., διαγρ.


2,5 εκατομμύρια ευρώ για νέο εξοπλισμό στα Νοσοκομεία Καβάλας και Αλεξανδρούπολης απο την Α.Μ.Θ - Η ΠΑΤΡΙΔΑ\n2,5 εκατομμύρια ευρώ για νέο εξοπλισμό στα Νοσοκομεία Καβάλας και Αλεξανδρούπολης απο την Α.Μ.Θ\n•\tΔύο λαπαροσκοπικούς πύργους ULTRA HD/4Κ.\n•\tΈνα ψηφιακό ακτινολογικό c-arm.\n•\tΈνα ψηφιακό ακτινολογικό σύστημα.\n•\tΔέκα συστήματα τεχνητού νεφρού αιμοδιήθησης αιμοδιαδιήθησης.\n•\tΈναν κεντρικό σταθμό με 8 monitors παρακολούθησης ζωτικών παραμέτρων.\n•\tΈνα αυτόματο σύστημα ταχείας ταυτοποίησης μικροβίων και μυκήτων με τη μέθοδο σπεκτροφωτομετρίας μαζών.\n•\tΈνα σύστημα ενδοσκοπικού πύργου υψηλής ανάλυσης.\n•\tΈνα μηχάνημα υπερηχογραφίας καρδιολογικού.\n•\tΔύο θερμοκοιτίδες.\n•\tΜία θερμοκοιτίδα ανοικτού/κλειστού τύπου.\n•\tΈνα νεογνικό αναπνευστήρα υψηλής συχνότητας.\n•\tΜία συσκευή διαθερμικής παρακολούθησης μερικής πίεσης Ο2 & CΟ2.\n•\tΈνα φορητό υπερηχοκαρδιογράφο νεογνών.\n•\tΈνα διακρανιακό υπερηχοτομογράφο δύο καναλιών.\n•\tΈναν πολυκάναλο ηλεκτροεγκεφαλογράφο.\n•\tΜία πλήρη μονάδα παραγωγής αερίου ιατρικού οξυγόνου.\n•\tΔέκα πλήρη αναισθησιολογικά συγκροτήματα.\n•\tΕπτά βασικά αναισθησιολογικά συγκροτήματα.\nPrevious Ο εορτασμός της 28ης Οκτωβρίου στον Ιασμο\nNext Ψήφισμα στήριξης στη ΔΑΔΑΑ του Δημοτικού Συμβουλίου Κομοτηνής


Ο καιρός σήμερα Δευτέρα 3 Ιουλίου - Γεωπόνος Τ.Ε. ''Τεχνολόγος''\nHome ΕΙΔΗΣΕΙΣ ΕΠΙΛΟΓΕΣ ΚΑΙΡΟΣ ΜΕΤΕΩΡΟΛΟΓΙΑ Ο καιρός σήμερα Δευτέρα 3 Ιουλίου\nΤη Δευτέρα 3 Ιουλίου 2017 αρχικά αναμένεται αίθριος καιρός σε όλη τη χώρα. Από το μεσημέρι όμως θα αναπτυχθούν τοπικές νεφώσεις κυρίως στα ορεινά ηπειρωτικά, και θα σημειωθούν λίγες τοπικές βροχές και σποραδικές καταιγίδες στα ορεινά της κεντρικής και βόρειας χώρας. Από το απόγευμα τα φαινόμενα στην ανατολική Μακεδονία και τη Θράκη θα ενισχυθούν και να επεκταθούν στα πεδινά και προς το βράδυ στο βορειοανατολικό Αιγαίο. Η θερμοκρασία θα παρουσιάσει μεγάλη πτώση που κατά τόπους θα φτάσει τους 10 βαθμούς. Οι άνεμοι θα παρουσιάσουν ενίσχυση και για μικρά χρονικά διαστήματα θα φτάνουν τοπικά τα 9 μποφόρ.\nΟ καιρός σήμερα Δευτέρα 3 Ιουλίου Reviewed by texnologosgeoponos.gr on 8:00 π.μ. Rating: 5


Μαρίν Λεπέν: Τι θα σημαίνει για την ΕΕ πιθανή νίκη της στις γαλλικές εκλογές\nΜαρίν Λεπέν AP\nΦόβοι ότι, σε περίπτωση που η ακροδεξιά υποψήφια εκλεγεί πρόεδρος της Γαλλίας, θα προσπαθήσει να καταστρέψει την Ευρωπαϊκή Ένωση... εκ των έσω.\n16 Απριλίου 2022 20:15\nΣτην προεκλογική της εκστρατεία στη Βουργουνδία, μετά την πρώτη της νίκη, όταν κατάφερε να περάσει στο δεύτερο γύρο των προεδρικών εκλογών στη Γαλλία, η Μαρίν Λεπέν δήλωσε χαρακτηριστικά: "Δεν θέλω να φύγω από την ΕΕ, δεν είναι αυτός ο στόχος μου". Ωστόσο, η ιστορία αποδεικνύει το αντίθετο.\nΤα ποσοστά που συγκεντρώνει η ηγέτης του ακροδεξιού κόμματος της "Εθνικής Συσπείρωσης" (Rassemblement National) πλησιάζουν -επικίνδυνα- αυτά του Εμανουέλ Μακρόν. Και η ανησυχία εντείνεται, καθώς πολλά από αυτά που θέλει να πετύχει η Λεπέν για την οικονομία, την κοινωνική πολιτική της Γαλλίας και το μεταναστευτικό συνεπάγονται με παραβίαση των κανόνων της ΕΕ.\nΗ πιθανή εκλογή της, όπως γράφει ο Guardian, μπορεί να αποδειχθεί καταστροφική για την Ευρωπαϊκή Ένωση.\nΟι πολιτικές της Λεπέν στο παρελθόν και σήμερα\nΠλέον, η Λεπέν φαίνεται να έχει εγκαταλείψει τις προηγούμενες δεσμεύσεις της να βγάλει τη Γαλλία -τη δεύτερη μεγαλύτερη οικονομία της ΕΕ- από το ενιαίο νόμισμα του ευρώ, αλλά και το ίδιο το μπλοκ.\nΩστόσο, οι παραπάνω βλέψεις της για τη χώρα στάθηκαν ως επί το πλείστον υπεύθυνες για τη μεγάλη ήττα της στις εκλογές του 2017, καθώς προκάλεσαν φόβο για τις οικονομικές συνέπειες αυτής της πολιτικής, κυρίως στους ηλικιωμένους ψηφοφόρους.\nΣήμερα, η ΕΕ δεν περιλαμβάνεται καν ονομαστικά μεταξύ των δώδεκα βασικών θεμάτων του εκλογικού της προγράμματος. Πολλές από τις συγκεκριμένες προτάσεις της, ωστόσο, αντιβαίνουν κατάφωρα με τις υποχρεώσεις της ένταξης στην ΕΕ.\nΟι αντίπαλοι της ακροδεξιάς ηγέτιδας, αλλά και σχολιαστές χαρακτήρισαν τη στρατηγική "Frexit in all but name". Πρόκειται για μια προσέγγιση που, αν και μπορεί να μην αποσκοπεί πλέον στην απομάκρυνση της Γαλλίας από την ΕΕ, επιδιώκει να την αναδιαμορφώσει εκ βάθρων, κάτι που θα μπορούσε να οδηγήσει σε αντιπαράθεση με τις Βρυξέλλες.\n«Η πολιτική της Λεπέν στην ΕΕ είναι: "Θα μείνουμε στο λεωφορείο, αλλά θα το οδηγήσουμε προς το γκρεμό"», δήλωσε ο Mujtaba Rahman , διευθυντής του τμήματος συμβούλων Eurasia Group για την Ευρώπη.\nΥποστηρικτές της Μαρίν Λεπέν AP\n"Θα προσπαθούσε να καταστρέψει την ΕΕ από μέσα", πρόσθεσε ο Rahman, χαρακτηρίζοντάς το ως "μεγαλύτερο απειλή από το Brexit".\nΟ Πασκάλ Λαμί, πρώην επικεφαλής του επιτελείου του πρώην προέδρου της Ευρωπαϊκής Επιτροπής Ζακ Ντελόρ, είπε ότι μια νίκη της Λεπέν θα ήταν μεγάλο σοκ σε μεγαλύτερη κλίμακα "από ό,τι ήταν ο Τραμπ για τις Ηνωμένες Πολιτείες ή το Brexit για το Ηνωμένο Βασίλειο".\n"Η κυριαρχική, προστατευτική, εθνικιστική ατζέντα της θα έρχονταν σε πλήρη αντίθεση με τη γαλλική δέσμευση για ευρωπαϊκή ολοκλήρωση και περιλαμβάνει προτάσεις που παραβιάζουν πλήρως τις συνθήκες τις οποίες έχει προσυπογράψει η Γαλλία", πρόσθεσε.\nΤο "κλειδί" για τα σχέδια της Λεπέν\nΈνα πρόωρο δημοψήφισμα για την πρόταση νόμου για την "ιθαγένεια, την ταυτότητα και το μεταναστευτικό" μπορεί να χαρακτηριστεί ως "κλειδί" για τα σχέδια της Μαρίν Λεπέν, καθώς απευθύνεται σε ακροδεξιό κοινό, με εθνικιστικές αντιλήψεις. Σχέδιο το οποίο ωστόσο, έρχεται σε πλήρη αντίθεση με τις αξίες της ΕΕ και τους κανόνες ελεύθερης κυκλοφορίας.\nΤο ίδιο δημοψήφισμα θα καθιέρωνε "την υπεροχή του εθνικού δικαίου έναντι του ευρωπαϊκού δικαίου" για να επιτρέψει στη Γαλλία "όχι μόνο να ελέγχει τις μεταναστευτικές ροές αλλά να συμβιβαστεί με την ευρωπαϊκή της δέσμευση για διατήρηση της εθνικής κυριαρχίας και την υπεράσπιση των συμφερόντων της", αναφέρουν οι ίδιες πηγές.\n"Είναι παράλογο", δήλωσε ο Jean-Louis Bourlanges , κεντρώος βουλευτής και πρόεδρος της επιτροπής εξωτερικών υποθέσεων του γαλλικού κοινοβουλίου. "Από τη στιγμή που επιβεβαιώνεις την υπεροχή του εθνικού δικαίου, δεν έχεις ευρωπαϊκό δίκαιο".\nΗ Λεπέν στοχεύει επίσης να παρέμβει στους συνοριακούς ελέγχους, παραβιάζοντας τους κανόνες της ΕΕ και του Σένγκεν, και να περικόψει μονομερώς τη συνεισφορά της Γαλλίας στον προϋπολογισμό της ΕΕ. Περαιτέρω σχέδια για μείωση των φόρων σε βασικά αγαθά και καύσιμα θα παραβιάσουν τους κανόνες της ελεύθερης αγοράς της ΕΕ.\nΓάλλοι δικηγόροι ισχυρίζονται επίσης ότι το ανώτατο δικαστήριο της χώρας θα απορρίψει το σχέδιο της Λεπέν για δημοψήφισμα με προεδρικό διάταγμα -αποφεύγοντας την κοινοβουλευτική έγκριση- ακριβώς επειδή κάθε δημοψήφισμα που αποσκοπεί στην τροποποίηση του συντάγματος πρέπει να έχει την υποστήριξη βουλευτών και γερουσιαστών.\nΕΕ, το "παρείσακτο και αυταρχικό" μπλοκ\nΠριν μερικούς μόλις μήνες, η Μαρίν Λεπέν εξέφρασε για ακόμη μια φορά τη δυσαρέσκειά της για την Ευρωπαϊκή Ένωση, χαρακτηρίζοντάς τη ως ένα "παρείσακτο και αυταρχικό" μπλοκ εγκλωβισμένο σε "μια ιδεολογία ανοιχτών συνόρων που κατέστρεψε την ταυτότητά μας".\nΤο όραμά της, όπως είπε, είναι μια "συμμαχία εθνών… με σεβασμό στους λαούς, τις ιστορίες και τις εθνικές κυριαρχίες", της οποίας τα μέλη θα μπορούσαν να "ευνοηθούν από τις δικές τους επιχειρήσεις και να αποκαταστήσουν μόνιμους ελέγχους" στα σύνορά τους.\nΑλλά ακόμα κι αν απέτυχε να διακηρύξει την υπεροχή του γαλλικού δικαίου, τα... μικρά γράμματα στο πρόγραμμα της Λεπέν φαίνεται ότι θα οδηγήσουν τη Γαλλία αδυσώπητα στον δρόμο προς μια συγκρουσιακή σχέση με την ΕΕ, δεδομένου ότι η Γαλλία είναι απαραίτητη ρόλο εντός του μπλοκ.\n"Θα μπορούσε να βάλει (την ΕΕ) σε αδιέξοδο ή να την παραλύσει", είπε ο Γκέοργκ Ρικέλες, πρώην αξιωματούχος της Ευρωπαϊκής Επιτροπής, ο οποίος προέβλεψε "δραματική αποδυνάμωση" της ικανότητας της ΕΕ να αντιμετωπίζει κρίσεις, από την ασφάλεια μέχρι το κλίμα.\n"Σίγουρα (η εκλογή της) θα ήταν ένα μεγάλο πρόβλημα, βραχυπρόθεσμα, τα επόμενα πέντε χρόνια. Δυσκολεύομαι να πιστέψω ότι αν εκλεγόταν με το πρόγραμμα που έχει, θα επανεκλεγόταν", κατέληξε ο Πασκάλ Λαμί.\nΠΕΡΙΣΣΟΤΕΡΑ: Γαλλικές εκλογές, Γαλλία, Λεπέν, Εμανουέλ Μακρόν, Ακροδεξιά, Ευρωπαϊκή Ένωση


Παναγιώτης Βλάχος, ο Καρπενησιώτης επιστήμονας στο ψηφοδέλτιο Επικρατείας του Ποταμίου\nΤετάρτη, 09 Σεπτέμβριος 2015 14:16\nΤα πρόσωπα που συνθέτουν το ψηφοδέλτιο Επικρατείας παρουσίασε το Ποτάμι και ο επικεφαλής του Σταύρος Θεοδωράκης. Με την επιλογή του Νικηφόρου Διαμαντούρου, που τέθηκε επικεφαλής του ψηφοδελτίου, αλλά και των υπολοίπων που στελεχώνουν τη λίστα του Επικρατείας, ο κ. Θεοδωράκης επιδιώκει, όπως υποστηρίζει, να υποδείξει πρόσωπα που μπορεί να κυβερνήσουν τη χώρα χωρίς να προέρχονται από τον κομματικό σωλήνα, όπως συνέβαινε με πολλούς υπουργούς της απελθούσας κυβέρνησης ΣΥΡΙΖΑ - ΑΝΕΛ, αλλά και παλαιότερων κυβερνήσεων.\nΘέση στο ψηφοδέλτιο Επικρατείας μεταξύ άλλων έχει και ένας Καρπενησιώτης. Ο Παναγιώτης Βλάχος, "ο 30αρης πολιτικός επιστήμονας που ίδρυσε το ΜΠΡΟΣΤΑ και το VOULIWATCH", όπως αναφέρεται. Είναι γιός πρώην πολιτικού -υπήρξε Νομαρχιακός Σύμβουλος Ευρυτανίας-, του γνωστού συμβολαιογράφου Καρπενησίου Κώστα Βλάχου.\nΟ Παναγιώτης Βλάχος, γεννήθηκε στην Αθήνα και μεγάλωσε στο Καρπενήσι Ευρυτανίας, όπου αποφοίτησε από το Γενικο Λύκειο. Είναι ανεξάρτητος σύμβουλος στρατηγικής, δημόσιων πολιτικών και επικοινωνίας. Εχει σπουδάσει Νομικά, Δίκαιο της Ανάπτυξης, Ευρωπαϊκή Διακυβέρνηση και Δημόσια Διοίκηση στην Ελλάδα (Πανεπιστήμιο Αθηνών, Πάντειο), στο Ηνωμένο Βασίλειο (LSE) και στις Η.Π.Α (Harvard Kennedy School of Government) και είναι υπ. Δρ. Πολιτικής Επιστήμης στο Πανεπιστήμιο της Κρήτης.\nΕίναι ιδρυτικό μέλος του "Μπροστά" και εκπρόσωπος του "Προοδευτικού Φόρουμ". Είναι συνιδρυτής και υπεύθυνος στρατηγικής της πρωτοβουλίας "Vouliwatch", ενεργό μέλος της μη κυβερνητικής οργάνωσης “Διάζωμα” για την αναγέννηση των αρχαίων θεάτρων και ένας από τους ενεργούς υποστηρικτές του κινήματος για την ανοιχτή διακυβέρνηση στην Ελλάδα. Συμμετέχει σε διεθνή ακαδημαϊκά συνέδρια και αρθρογραφεί συστηματικά για θέματα πολιτικής οικονομίας, δημοκρατικών θεσμών και διαγενεακής δικαιοσύνη στον ελληνικό Τύπο και στο Διαδίκτυο.\nΈχουμε 2619 επισκέπτες συνδεδεμένους


Έφηβοι | Euromelanoma\nΜάθε τον τύπο του δέρματός σου\nΜαύρισμα και συσκευές τεχνητού μαυρίσματος\nΕίναι αλήθεια, ότι οι έφηβοι βρίσκονται υπό πίεση, όσον αφορά την εξωτερική τους εικόνα. Πολλές φορές, παρά την επίγνωση των κινδύνων του μαυρίσματος, πολλοί έφηβοι επιζητούν να μαυρίσουν χάρην της υποτιθέμενης ομορφιάς.\nΔυστυχώς, η πίεση αυτή τους οδηγεί στη χρήση συσκευών τεχνητού μαυρίσματος (solarium), γεγονός που τους εκθέτει σε επιβλαβή UV ακτινοβολία, κατά 15 φορές πιο έντονη σε σχέση με την ακτινοβολία από τον ήλιο.\nΕάν το μαύρισμα είναι ΄΄ υποχρεωτικό ΄΄, τότε είναι απαραίτητη η εκπαίδευση σχετικά με τις κρέμες αυτο-μαυρίσματος. Μπορούν να αυξήσουν την επιθυμητή φυσική λάμψη χωρίς να εκτίθεται κανείς στις επικίνδυνες UV ακτίνες.\nΠρέπει να γίνει μέρος της καθημερινής ρουτίνας των εφήβων η σωστή εφαρμογή του αντιηλιακού. Γι΄ αυτό το λόγο, πρέπει να υπάρχουν διαθέσιμα αντιηλιακά στο σπίτι, στη σχολική τσάντα τους και στην τσάντα γυμναστικής τους.\nΔεν είναι εύκολο να πείσει κανείς τους εφήβους να φορούν καπέλο ή να καλύπτονται όταν βγαίνουν έξω. Ένας έξυπνος τρόπος είναι να πάτε για ψώνια και να διαλέξουν το καπέλο με το δικό τους γούστο.\nΤέλος, η χρήση γυαλιών ηλίου δεν είναι τόσο μεγάλο πρόβλημα γιατί είναι διαδεδομένη. Αρκεί να διαθέτουν επαρκή προστασία έναντι της UV ακτινοβολίας.


ΗΜΕΡΗΣΙΑ ΠΙΕΡΙΑΣ: «Ποίηση στις Ράγες» για την ειρήνη των λαών στο Σιδ. Σταθμό Θεσ/νίκης\n«Ποίηση στις Ράγες» για την ειρήνη των λαών στο Σιδ. Σταθμό Θεσ/νίκης\nΠραγματοποιήθηκε το πρωινό του Σαββάτου 9 Ιουνίου 2018 η δεύτερη ετήσια συνάντηση ποιητών «Ποίηση στις Ράγες» με ποιητές από τη Βόρεια Ελλάδα που αποδέχθηκαν διαδικτυακά την πρόσκληση της Μαρίας Ποπκιώση (λογοτέχνη από τα Γιαννιτσά).Με τον καλό καιρό να συνηγορεί, ταξιδέψαμε με το τρένο ποιητές από την Πιερία, Πέλλα, Ημαθία, Κιλκίς και Καβάλα, με προορισμό την αποβάθρα του Σιδηροδρομικού Σταθμού Θεσ/νίκης που ήταν και ο τόπος συνάντησης και με θέμα «Για την ειρήνη των λαών».\nΑφού απαγγείλαμε τα ποιήματά μας για την ειρήνη στους συνεπιβάτες μας της αμαξοστοιχίας, ανταμώσαμε με τους ομότεχνούς μας σαν μια μεγάλη αγκαλιά και κατευθυνθήκαμε στο τέλος της αποβάθρας, όπου σταθμεύουν τα βαγόνια. Απαγγείλαμε τα ποιήματά μας και ανταλλάξαμε απόψεις ελπίζοντας να βάλουμε ένα λιθαράκι για την ειρήνη των λαών.\nΧαρήκαμε που συναντήσαμε γνώριμα πρόσωπα αλλά γνωρίσαμε και νέους άξιους ποιητές με πολύ βάθος. Εκπροσωπώντας την Ένωση Συγγραφέων Πιερίας, πήραμε μέρος οι εξής:\nΕλένη Ζαραμητροπούλου, Ευγενία Κορτσάρη, Ευαγγελία Κοφινά και το νέο μέλος Χριστίνα Γεωργιάδου.\nΤο μεσημέρι δροσιστήκαμε στο καφέ Ξαρχάκου κάνοντας νέες γνωριμίες και δωρίσαμε βιβλία μας για το σύλλογο «Το Ράφι της Αγάπης» που συγκεντρώνει βιβλία συγγραφέων από Ελλάδα και Κύπρο ιδρύοντας βιβλιοθήκες σε νοσοκομεία και ξενώνες χρόνιων πασχόντων .\nΌσοι συνέχισαν το απόγευμα, πήραν μέρος σε κοινή εκδήλωση του συλλόγου «Το Ράφι της Αγάπης» και της Ένωσης Τεχνών που φιλοξενήθηκε στο νέο Δημαρχείο Θεσ/νίκης, όπου συμμετείχαν και εικαστικοί καλλιτέχνες από Ελλάδα και εξωτερικό.\nΓεν. Γραμματέας Ένωσης Συγγραφέων Πιερίας\nΑναρτήθηκε από imerisiapierias στις 23:12


Πολιτική Cookies - ΗΛΕΚΤΡΟΝΙΚΟΣ ΚΑΤΑΛΟΓΟΣ ΕΠΙΧΕΙΡΗΣΕΩΝ ΕΛΛΑΔΑΣ\nΕδώ στο GreekOnline.gr χρησιμοποιούμε αρκετά διαφορετικά cookies. Ακολουθεί μια λίστα με τα cookies που χρησιμοποιούμε και για πιο λόγο. Αυτή την στιγμή λειτουργούμε με βάση την πολιτική της » έμμεσης συγκατάθεσης «, το οποίο σημαίνει ότι συμφωνείτε με την χρήση των cookies. Εάν δεν συμφωνείτε, τότε δεν πρέπει να χρησιμοποιείτε αυτή την ιστοσελίδα, η θα πρέπει να σβήσετε τα cookies μόλις επισκεφτείτε τη σελίδα, ή θα πρέπει να χρησιμοποιήσετε την ανώνυμη περιήγηση του περιηγητή σας. (ονομάζεται “Incognito” στον Chrome, “InPrivate” για τον Internet Explorer, “Private Browsing” στον Firefox και Safari κτλ.)\nΧρησιμοποιούμε το Google Analytics για να συλλέξουμε πληροφορίες σχετικά με την συμπεριφορά των επισκεπτών στην ιστοσελίδα μας. Το Google Analytics, αποθηκεύει πληροφορίες σχετικά με τις σελίδες που επισκέπτεστε, πόση ώρα βρίσκεστε στην ιστοσελίδα, πώς ήρθατε εδώ και που κάνετε κλικ.\nΜπορείτε να βρείτε περισσότερες πληροφορίες για την Google και την θέση της σχετικά με την ιδιωτικότητα των δεδομένων του χρήστη για την υπηρεσία analytics στο: https://support.google.com/analytics/answer/6004245\nΗ ιστοσελίδα μας είναι βασισμένη στο γνωστό WordPress CMS, και χρησιμοποιεί cookies για να αποθηκεύσει βασικά δεδομένα σχετικά με την αλληλεπίδρασή του χρήστη με αυτό, και αν έχετε συνδεθεί η όχι με το WordPress. Χρησιμοποιεί ένα cookie συνεδρίας για να θυμάται αν είστε εγγεγραμμένος χρήστης και το θεωρούμε πολύ σημαντικό. Αν το απενεργοποιήσετε τότε διάφορες λειτουργίες της ιστοσελίδας δεν θα λειτουργούν σωστά.\nΠερισσότερες πληροφορίες σχετικά με τα cookies συνεδρίας και γιατί χρησιμοποιούνται θα βρείτε στο: http://www.allaboutcookies.org/cookies/session-cookies-used-for.html\nΑυτά είναι cookies που έχουν εγκατασταθεί στο υπολογιστή σας από εξωτερικές ιστοσελίδες και υπηρεσίες που χρησιμοποιούμε εδώ. Τα cookies αυτού του τύπου είναι τα κουμπιά που υπάρχουν στα άρθρα της ιστοσελίδας και επιτρέπουν στους επισκέπτες να μοιραστούν το περιεχόμενο στα κοινωνικά δίκτυα.


Η κούκλα κόρη της Βάνας Μπάρμπα ποζάρει στο φακό! (φωτο) - Gkourou Real News\nHome / LIFE STYLE / Η κούκλα κόρη της Βάνας Μπάρμπα ποζάρει στο φακό! (φωτο)\nΗ κούκλα κόρη της Βάνας Μπάρμπα ποζάρει στο φακό! (φωτο)\nΕίναι η κλασική περίπτωση «το μήλο κάτω από τη μηλιά», καθώς η 16χρονη Φαίδρα Θεοδώρα ...\nΜαρασλή έχει πάρει όχι μόνο στοιχεία από την εντυπωσιακή εμφάνιση της μητέρας της Βάνας Μπάρμπα (είχε ανακηρυχθεί Μις Ελλάς στα καλλιστεία το 1984 πριν ξεκινήσει την καριέρα της στην υποκριτική) αλλά και τις καλλιτεχνικές της ανησυχίες.\nH Μπάρμπα το παραδέχτηκε: «Στο παρελθόν ήμουν…» – Ξέσπασε…\nΑΠΙΣΤΕΥΤΟ! Υρώ Μανέ: Δείτε την κούκλα κόρη της που μαγνήτισε…\nΓια πρώτη φορά: Αυτός είναι ο σύντροφος της Βάνας Μπάρμπα!…\nΔείτε ποιοι γιορτάζουν σήμερα, Τρίτη 29 Νοεμβρίου και…\nΝανά Καραγιάννη- Αυτή είναι η τελευταία φωτογραφία που τράβηξε πριν την νικήσει η ανορεξία! (φωτο)\nΜετά το τραγικό συμβάν η κολλητή της φίλη, μέσα από τον προσωπικό της λογαριασμό στο Facebook συγκλονίζει με τα λόγια της.\nΤι καν πέρασαν οι ζέστες;;; Η Μαρία Κορινθίου συνεχίζει να ΚΑΙΕΙ! (φωτο)\nΟι φωτογραφίες της Μαρίας Κορινθίου με ολόσωμα μαγιό και σέξι μπικίνι ανεβάζουν – και άλλο! – τη θερμοκρασία. Η μελαχρινή […]\nΛάζαρης – Καλπάκη: Το νεο hot ζευγάρι του καλοκαιριού! (Φωτογραφίες)\nAΠΙΣΤΕΥΤΟ! Χανιώτισσα έκανε τα γενέθλια της στίβο μάχης του… Survivor! (φωτο-βιντεο)\nΈναν πρωτότυπο τρόπο να γιορτάσει τα γενέθλια της, βρήκε μία νεαρή Χανιώτισσα και φανατική του Survivor. Αποφάσισε να κάνει ένα… […]\nΤα… απαγορευμένα της γλώσσας του σώματος ανά τον κόσμο! Που δεν πρέπει να κάνετε το ΟΚ και που θα σας πάνε φυλακή για ένα κάλεσμα!\nΗ γλώσσα του σώματος είναι η μόνη διεθνής γλώσσα του σώματος, μετά τη μουσική. Επιτρέπει σε ανθρώπους διαφορετικών… εθνικοτήτων και […]\nΚάντε LIKE στην σελίδα μας για συνεχή Ενημέρωση


Καλοκαιρινές εκπτώσεις. Εξοπλίστε την ντουλάπα σας με όλα τα σχέδια\n“Always wear expensive shoes. People notice”\nΠοιος είπε πως το στιλ δεν μπορεί να συνδυαστεί με καλές τιμές? Με τις καλοκαιρινές εκπτώσεις στο PieDini μπορείτε να βρείτε τα πιο κομψά και στιλάτα παπούτσια και τσάντες για όλα τα γούστα. Με τεράστια ποικιλία επώνυμων brands ανακαλύψτε το σχέδιο που σας ταιριάζει και ανανεωθείτε πριν τις καλοκαιρινές διακοπές.\nΤο MAKIS KOTRIS σανδάλι είναι κατασκευασμένο από γνήσιο δέρμα και διατίθεται σε ταμπά και μαύρο χρώμα με χρυσές λεπτομέρειες. Αποτελεί την ιδανική επιλογή για τις καλοκαιρινές σας βόλτες, καθώς συνδυάζει την κομψότητα με την άνεση.\nΤο χρυσό πέδιλο MAKIS KOTRIS αποτελεί αναμφίβολα την πιο glam καλοκαιρινή επιλογή. Συνδυάζεται με απλό ή… όχι και τόσο απλό ντύσιμο και προσδίδει την λάμψη που θα σας ξεχωρίσει φέτος το καλοκαίρι.\nAll time classic! Η πιο safe επιλογή στην πιο στιλάτη εκδοχή το μαύρο πέδιλο Makis Fardoulis. Από τα must-have κομμάτια που θα σας βγάλει από τη δύσκολη θέση χειμώνα – καλοκαίρι.\nΟ απόλυτος συνδυασμός απλότητας και πολυτέλειας που θα απογειώσει κάθε πρωινή, αλλά και βραδινή εμφάνιση. Συνδυάστε τα U.S Polo Sneakers με τζιν, σορτσάκι ή το αγαπημένο σας καλοκαιρινό φόρεμα και δώστε στην εμφάνισή σας αέρα αυτοπεποίθησης που θα ξεχωρίσει σε όλες τις περιστάσεις.\nΑκόμα μία safe επιλογή η τσάντα χειρός Paul’s Boutique, στις ιδανικές διαστάσεις και χρώματα για να την κρατήσετε όλες τις ώρες της ημέρας, ό,τι και αν επιλέξετε να φορέσετε.\nΣτο κατάστημα Piedini Shoes θα βρείτε καλοκαιρινές εκπτώσεις σε τεράστια ποικιλία από γυναικεία παπούτσια. Επιλέξτε τώρα το ιδανικό ζευγάρι για εσάς!


Τα πρώτα 3,6 δισεκ. έλαβε σήμερα η Ελλάδα – Άνοιξε η «στρόφιγγα» του Ταμείου Ανάκαμψης - OnVolos.gr-To μεγαλύτερο Portal στην Μαγνησία\nΗ Ελλάδα εισέπραξε σήμερα, την πρώτη πληρωμή από το Ταμείο Ανάκαμψης και Ανθεκτικότητας, ύψους 3,6 δισ. ευρώ. Η Ευρωπαϊκή Επιτροπή αξιολόγησε θετικά το σχετικό αίτημα, που απέστειλε ο αρμόδιος για την υλοποίηση του Ελληνικού Προγράμματος, αναπληρωτής υπουργός Οικονομικών Θόδωρος Σκυλακάκης, μετά από την εκπλήρωση των προβλεπόμενων 15 οροσήμων.\nΑπό τα 15 ορόσημα τα 10 αφορούσαν μεταρρυθμίσεις κανονιστικού χαρακτήρα που υλοποιήθηκαν υπό το συντονισμό της Γενικής Γραμματείας της Κυβέρνησης που υπάγεται στον υπουργό Επικρατείας Άκη Σκέρτσο.\nΤην υλοποίηση των οροσήμων παρακολουθεί η Ειδική Υπηρεσία του Ταμείου Ανάκαμψης, υπό τον Διοικητή της, Νίκο Μαντζούφα, ενώ για τα ειδικότερα ορόσημα, που αφορούν κανονιστικές μεταρρυθμίσεις την ευθύνη έχει η Γενική Γραμματεία της Κυβέρνησης, υπό τον Θανάση Κοντογιώργη.\nΓια τη σημερινή εκταμίευση, ο αναπληρωτής υπουργός Οικονομικών Θόδωρος Σκυλακάκης, δήλωσε: «Στη δύσκολη σημερινή εποχή, είναι μια αισιόδοξη είδηση ότι η χώρα μας πρωτοπορεί στην εφαρμογή του Εθνικού της Σχεδίου Ανάκαμψης “Ελλάδα 2.0” και αυτό αναγνωρίζεται από την Ευρώπη, που εκταμίευσε, σήμερα, 3,6 δισεκ. ευρώ προς τον ελληνικό προϋπολογισμό. Είναι ευτυχής συγκυρία ότι, την ίδια μέρα, βγαίνουν οι προσκλήσεις, ύψους 510 εκατ. ευρώ, του “Ελλάδα 2.0”, για τις μικρές και μεσαίες επιχειρήσεις αγροτοδιατροφικού τομέα και τα συλλογικά αγροτικά σχήματα, γιατί φαίνεται, έμπρακτα, πως το Εθνικό μας Σχέδιο Ανάκαμψης ανταποκρίνεται στις πραγματικές ανάγκες της ελληνικής οικονομίας και κοινωνίας».\nΣτο πλαίσιο του ελληνικού Σχεδίου υπάρχουν προγράμματα, που έχουν, ήδη, ολοκληρωθεί, όπως η «Ψηφιακή Μέριμνα Ι», που αφορά στην αγορά, μέσω voucher, τεχνολογικού εξοπλισμού, με δικαιούχους πάνω από 500.000 μαθητές.\nΆλλα προγράμματα και έργα έχουν, ήδη, ξεκινήσει να υλοποιούνται, όπως το «Εξοικονομώ» για τα νοικοκυριά, το οποίο στον παρόντα κύκλο αναμένεται να ενισχύσει, για επενδύσεις εξοικονόμησης ενέργειας, 100.000 νοικοκυριά, η ανακατασκευή του Κέντρου Υπερυψηλής Τάσης και η Γραμμή Μεταφοράς του ΚΥΤ Κουμουνδούρου, που επιταχύνει την είσοδο φθηνών Ανανεώσιμων Πηγών στο ενεργειακό μας μίγμα, το «Ψηφιακή Μέριμνα ΙΙ», που αφορά στην αγορά τεχνολογικού εξοπλισμού για εκπαιδευτικούς και μαθητές πυρόπληκτων περιοχών, με 170.000 ωφελούμενους, ο αυτοκινητόδρομος Κεντρικής Ελλάδος και η ίδρυση Εθνικού Κέντρου Διαχείρισης Κινδύνων Καταστροφών.\nΠρογράμματα επιδοτούμενης απασχόλησης ανέργων άνω των 45 ετών.\nΑναβάθμιση του παραγωγικού εξοπλισμού και των υποδομών των μικρών και μεσαίων μεταποιητικών επιχειρήσεων (Έξυπνη μεταποίηση).\nΔημιουργία – αναβάθμιση – εξυγίανση βιομηχανικών πάρκων.\nΨηφιακή αναβάθμιση των μικρομεσαίων επιχειρήσεων.\nΤο «Εξοικονομώ» των μικρών και μεσαίων επιχειρήσεων.\nΑντικατάσταση των ταξί με ηλεκτροκίνητα (πράσινα ταξί).\nΤο «Φορτίζω παντού», που αφορά στη δημιουργία χιλιάδων, σημείων φόρτισης ηλεκτρικών οχημάτων στη χώρα.\nΤο μεγάλο πρόγραμμα πρόληψης, με πρώτη δράση αυτή για τον καρκίνο του μαστού.\nΤαυτόχρονα, εκφράζεται υψηλό ενδιαφέρον από επιχειρήσεις για το δανειοδοτικό σκέλος του «Ελλάδα 2.0» (η πρώτη επένδυση ύψους 10 εκατ. ευρώ ανακοινώθηκε πριν λίγες μέρες και αφορά στην ελληνική μεταλλευτική βιομηχανία «Ελληνικοί Λευκόλιθοι»), στο οποίο συμμετέχουν εννέα πιστωτικά ιδρύματα (έξι εγχώρια, η ΕΑΤΕ και δύο διεθνή).\nΑνακαίνιση κατοικιών (έναρξη πρώτου γύρου).\nΣημεία φόρτισης ηλεκτρικών οχημάτων (έναρξη ισχύος του νομικού πλαισίου).\nΕνεργειακή φτώχεια (έγκριση σχεδίου δράσης).\nΔιαγωνισμός για την κατασκευή 13 Περιφερειακών Κέντρων Επιχειρήσεων.\nΈναρξη ισχύος της νομοθεσίας για τη διαχείριση των αποβλήτων.\nΈναρξη ισχύος εργασιακού νόμου.\nΈναρξη ισχύος νομοθεσίας για την οργανωτική μεταρρύθμιση του ΟΑΕΔ.\nΈναρξη ισχύος νομοθεσίας για το clawback.\nΠρόγραμμα κωδικοποίησης φορολογικής νομοθεσίας.\nΝέα Δικαστικά Κτίρια (επιλέξιμα κτίρια).\nΝομοσχέδιο για την ενθάρρυνση της εξωστρέφειας των επιχειρήσεων.\nΕπιχειρησιακές συμφωνίες με διεθνή χρηματοπιστωτικά ιδρύματα.\nΔημοσίευση της πρόσκλησης υποβολής προσφορών για εμπορικές τράπεζες.\nΚατάρτιση χάρτη πορείας για τη μεταρρύθμιση των σιδηροδρόμων.\nΗ πορεία του Ελλάδα 2.0 μέχρι σήμερα:


Δέκα πράγματα που πρέπει να γνωρίζεις για το νέο Citroen C3 Aircross\nΤο περιμένουμε με ανυπομονησία το το νέο Citroen C3 Aircross καθώς είναι κάτι διαφορετικό στην μικρή κατηγορία των Sport Utility Vehicles (Αυτοκίνητα Ελεύθερου Χρόνου). Θα κυκλοφορήσει στη χώρα μας τον Νοέμβριο. Ως τότε μάθε 10 χρήσιμα πράγματα για αυτό:\n1. Το C3 Picasso δεν υπάρχει πια. Έχει μετατραπεί σε ένα funky crossover.\n2. Οι βασικοί του αντίπαλοι στην αγορά είναι τα Peugeot 2008, Nissan Juke και Renault Captur.\n3. Το Citroen C3 Aircross παρουσιάστηκε στη Γενεύη το 2017 ως concept Aircross.\n4. Με μήκος 4,15 μ. Είναι στο ίδιο μέγεθος με το 2008 της Peugeot.\n5. Στο εσωτερικό του έχει οθόνη 7 ιντσών από την οποία ελέγχεις τα πάντα: Τον κλιματισμό, τη μουσική το sat-nav και πολλά άλλα.\n6. Την επόμενη χρονιά θα δεις και την μεγαλύτερη έκδοση της σειράς (το C5 Aircross). Θα μπει και αυτό στο line up με ακόμη πιο δυναμικό styling.\n7. Οι κινητήρες σε αυτό το συμπαγές SUV θα είναι μια επιλογή από τρικύλινδρους PureTech βενζινοκινητήρες 82, 110 και 130 ίππων και δύο πετρελαιοκινητήρες, ένα BlueHDi 100 και 120 ίππων.\n8. Το C3 Aircross παράγετε σε 90 διασκεδαστικά χρώματα και τέσσερα βασικά ‘πακέτα χρωμάτων’ και πέντε ιδιαίτερα και δυναμικά σχέδια εσωτερικού σχεδιασμού.\n9. Το funky design δεν είναι το μοναδικό χαρακτηριστικό του. Η ομορφιά συνδυάζεται με πρακτικότητα. Υπάρχει ένας χώρος αποσκευών με 410 λίτρα με τα καθίσματα επάνω και μια πολύ εντυπωσιακή τιμή 1,289 λίτρα με τα καθίσματα διπλωμένα.\n10. Το Citroen C3 Aircross κυκλοφορήσει στην Ελλάδα το Νοέμβριο. Οι τιμές του δεν έχουν ανακοινωθεί ακόμη.


Επιδρομή ΤΑΙΠΕΔ και στη Β. Ελλάδα - Δρόμος της Αριστεράς\nΑρχική κοινωνία η άλλη Θεσσαλονίκη Επιδρομή ΤΑΙΠΕΔ και στη Β. Ελλάδα\nΜε καταιγισμό ΦΕΚ και παραχωρήσεων, βορά στην κερδοσκοπία η φύση, το περιβάλλον, οι υποδομές. Ένα δίκτυο συντονισμένων ενεργειών και προτάσεων, αντίδοτο στο δηλητήριο των ιδιωτικοποιήσεων που προωθούν οι «εγχώριοι μεσίτες».\nΜικρό χρονικό ενός προαναγγελθέντος θανάτου…\nΑπό τις μέρες δόξας στην απαξίωση και τελικά στο ΤΑΙΠΕΔ το κάμπινγκ στη Σκοτίνα\nΩραία η μνημονιακή συγκυβέρνηση! Και αυτή και τα έργα και οι ημέρες της. Με ένα απλό ΦΕΚ (1387/30-5-2014) αποφασίζει και διατάσσει να εκποιήσει (μέσω «παραχώρησης») στο ΤΑΙΠΕΔ μεγάλες και κομβικές εκτάσεις και στην Πιερία. Μεταξύ αυτών και το πρώην Θεραπευτήριο Ψυχικών Παθήσεων Ι.Μ. Πέτρας Ολύμπου συνολικής έκτασης 21.320 στρεμμάτων, οι Αλυκές Κίτρους που ακόμη και στην εποχή μας προσελκύουν πλήθος επισκεπτών (ημεδαπών και αλλοδαπών) για «θεραπευτικό» τουρισμό λόγω των φυσικών «λιμνών» από αλάτι που υπάρχουν στην περιοχή, οι παραλιακές εκτάσεις στους Ν. Πόρρους (ακόμη ένας από τους πόλους έλξης εκατοντάδων τουριστών) και φυσικά το κάμπινγκ του πρώην ΕΟΤ στη Σκοτίνα, έκτασης 404 στρεμμάτων και χωρητικότητας 2.500 (ίσως και παραπάνω) θέσεων.\nΤο συγκεκριμένο κάμπινγκ βρίσκεται σε κομβική θέση, δίπλα στον οδικό άξονα Αθήνας-Θεσσαλονίκης και μέσα σε δάσος. Στην εποχή του ήταν ένα από τα πιο οργανωμένα κάμπινγκ της περιοχής με γήπεδα τένις, μπάσκετ, εστιατόρια, φαρμακείο, ιατρείο, κουζίνες, ασφαλτοστρωμένους δρόμους, μπάνγκαλοους, χώρους ελεύθερους και εκατοντάδες στρέμματα για περιπάτους. Ένα πανέμορφο μέρος με πεντακάθαρη και αμμώδη παραλία. Το κάμπινγκ, όπως μας πληροφόρησαν πρώην ένοικοί του, ήταν σχεδιασμένο από ειδικούς αρχιτέκτονες εσωτερικών χώρων, στις τουριστικές σεζόν ήταν υπερπλήρες, έσφυζε από ζωή και η οικονομική άνθιση που γνώριζε ήταν τέτοια ώστε έφτανε να αποδίδει υπεραρκετά έσοδα στο κράτος, μέρος των οποίων πήγαινε και για την «οικονομική στήριξη» του Καζίνο της Πάρνηθας(!).\nΌλα κυλούσαν, λοιπόν, ωραία και καλά (οι εποχιακοί του υπάλληλοι π.χ. απολάμβαναν πολύ καλές εργασιακές συνθήκες και τους νόμιμους -προμνημονιακούς- μισθούς) μέχρι που ο τότε υπουργός Νέας Γενιάς (Κ. Λαλιώτης) και η τότε ΠΑΣΟΚική κυβέρνηση αποφασίζει να το εντάξει σε διάφορα προγράμματα (π.χ. προσκόπων) και να γίνει έτσι η αρχή της υποβάθμισής του. Στη συνέχεια ενοικιάστηκε από ιδιώτη, ο οποίος το άφησε σε πλήρη εγκατάλειψη χρωστώντας χρήματα στο Δημόσιο από ρεύμα και νερό. Η σύμβαση προσβλήθηκε κι ακυρώθηκε κι έτσι το κάμπινγκ έμεινε χωρίς ιδιοκτήτη.\nΟι παραθεριστές του κάμπινγκ βλέποντας την άκρα εγκατάλειψή του και την αδιαφορία της κυβέρνησης, αποφασίζουν και συστήνουν τον «Σύλλογο Κατασκηνωτών Κάμπινγκ Σκοτίνας» και προσπαθούν με νύχια και με δόντια να κρατήσουν το κάμπινγκ σε λειτουργία. Απευθύνονται στους αρμόδιους και διεκδικούν να πάρουν με νόμιμο τρόπο τη διαχείρισή του.\nΗ απάντηση ήταν σαφώς και αναμενόμενα αρνητική. Προχωρούν σε κατάληψη του κάμπινγκ για δύο τουριστικές σεζόν, η οποία βέβαια «κατάληψη» ανήκει (αν εξαιρέσουμε τις Σκουριές Χαλκιδικής) στα λίγα παραδείγματα «ειρηνικών καταλήψεων» με 500 οικογένειες, ΑΜΕΑ, ηλικιωμένους. Η κυβέρνηση ανάλγητη. Το δεύτερο καλοκαίρι της κατάληψης στέλνει πολλάκις την αστυνομία για τρομοκράτηση των παραθεριστών, προχωρά σε προσαγωγές, μέχρι που… βάζει φωτιά σε τροχόσπιτο για εκφοβισμό (σύμφωνα και πάλι με μαρτυρίες παραθεριστών). Όλα αυτά τον Ιούλιο του 2009. Ο κ. Μαρκόπουλος της Ν.Δ. είναι τελικά αυτός που κατορθώνει να βάλει «λουκέτο» στο κάμπινγκ το οποίο ερημώνει και κλειδώνει, οριστικά, τις πόρτες του για τους κατασκηνωτές.\nΜια από τις τελευταίες πράξεις «θανάτου» υπογράφτηκε τον Ιούνιο του 2013 μεταξύ της ΕΤΑΔ (Εταιρία Ακινήτων Δημοσίου) και της Skotina Resort Α.Ε. (εταιρία στην οποία είναι μέτοχοι και κάποιοι Κατερινιώτες). Πρόκειται για την 60ετή εκμίσθωση του συγκεκριμένου χώρου, η οποία -σύμφωνα με κυβερνητικές πηγές- θα επέφερε στο Ελληνικό Δημόσιο κέρδη ύψους 18 εκατ. ευρώ. Η εταιρία ανέλαβε την υποχρέωση να ανεγείρει στο χώρο, μεταξύ άλλων, ξενοδοχείο 4 αστέρων, εκκλησία, αθλητικές εγκαταστάσεις, ανοιχτό αμφιθέατρο, ελικοδρόμιο, γυμναστήριο, σπα, συνεδριακό κέντρο για 500 άτομα και ξενοδοχειακό λιμένα για 20 σκάφη. Και αυτή η σύμβαση, όμως, έμεινε προφανώς στα χαρτιά, μια και μέχρι σήμερα δεν έχει γίνει κανένα απολύτως έργο και το κάμπινγκ είναι κλειστό και περιφραγμένο με λουκέτο και συρματόπλεγμα.\nΤο πώς και γιατί ουσιαστικά ακυρώνεται και η τελευταία σύμβαση και το κάμπινγκ περνά στο ΤΑΙΠΕΔ, είναι απορίας άξιο και σίγουρα χρήζει περαιτέρω έρευνας. Να σημειωθεί τέλος ότι οι κάτοικοι της περιοχής μέχρι στιγμής δεν γνωρίζουν όλα αυτά τα τεκταινόμενα, πολλοί δε, δηλώνουν εκπληκτική άγνοια στο τι πραγματικά είναι το ΤΑΙΠΕΔ. Πρώτο βήμα προς τις κινητοποιήσεις επομένως και την ακύρωση της απόφασης εκχώρησης είναι η πληροφόρηση του ντόπιου πληθυσμού, η οποία ξεκινά τις αμέσως επόμενες μέρες.\nΜπέττυ Σκούφα, Άννα Τσίρκου, Νίκος Ορνιθόπουλος\nΛεηλασία της κοινής μας περιουσίας\nΠρώτα οι παραλίες, έπειτα τα βουνά – και μετά τι;\nτου Σάββα Λαμπρίδη\nΜπαίνοντας στην ιστοσελίδα του ΤΑΙΠΕΔ αντικρίζεις μια φτηνιάρικη παρουσίαση (αισθητικά και ηθικά) λες και είναι ένα λαϊκό παζάρι του ανεκτίμητου πλούτου της πατρίδας μας που είναι για πούλημα όσο-όσο! Πάρε κόσμε, πάρε… Τρένα, αεροδρόμια, λιμάνια, παραλίες, βουνά, γη, υποδομές, εταιρικά χαρτοφυλάκια και ό,τι μπορεί να χωρέσει ο νους ενός βρικόλακα «επενδυτή» που θα αγοράσει τα πάντα για ένα κομμάτι ψωμί, ώστε να εξευμενιστεί ο «Μολώχ» των νεοφιλελεύθερων «δανειστών» μας. Αυτοί που υποδύονται τους «πατριώτες» ξεπουλάν την πατρίδα και δείχνουν τι πραγματικά νιώθουν και πώς βλέπουν αυτό που με τόσο κομπασμό υπερασπίζονται. Ποιος, άραγε, έχει το δικαίωμα να στερήσει από τις επόμενες γενιές των Ελλήνων ένα βουνό, μια λίμνη ή μια παραλία; Ερώτημα που μάλλον δεν υπάρχει για τη συγκυβέρνηση. Σίγουρα, όμως, δεν θα υπάρχει και απάντηση, όταν αυτό θα τεθεί από τον ελληνικό λαό. Έναν ελληνικό λαό ο οποίος μάλλον δεν έχει καταλάβει ότι πλέον η επίθεση δεν γίνεται στα ατομικά και προσωπικά, αλλά στην κοινή περιουσία. Μια περιουσία που πρέπει να παραδώσουμε ως βάση ανάπτυξης και προόδου στις επόμενες γενιές.\nΈτσι, σήμερα, αν πουληθεί στην Π.Ε. Πέλλας στο όρος Βόρας έκταση 13.541.000μ²/1.194.000μ², στον Άγιο Αθανάσιο 3.108.000μ²/2.630.000μ², στη Λίμνη Βεγορίτιδα 392.000μ²/30.000μ², η ΔΕΗ στην Έδεσσα και κατόπιν πάρουν σειρά και ο υπόλοιπος πλούτος υποδομών της, τότε σταδιακά θα απονευρωθεί στρατηγικά, με αποτέλεσμα να μην υπάρξει καμία προοπτική μελλοντικής ανάπτυξης με στόχο την ευημερία του κοινωνικού ανθρωπογενούς και φυσικού περιβάλλοντος.\nΌσο, βέβαια, για το πρόταγμα της συγκυβέρνησης Ν.Δ.-ΠΑΣΟΚ και ΤΑΙΠΕΔ, περί της «αξιοποίησης» λόγω δήθεν «ανημποριάς» του Δημοσίου να διαχειριστεί σωστά όλες αυτές τις δομές, ας κοιταχτούν στον καθρέφτη για να δουν πραγματικά ποιος είναι η αιτία της μη ορθής λειτουργίας, διαχείρισης και ανάπτυξης όλων των υποδομών.\nΗ σταδιακή, και με στρατηγική, απαξίωση των κομβικών για τη θεμελίωση και ανάπτυξη δομών στην Π.Ε. Πέλλας, αλλά και η μανιακή εμμονή για ιδιωτικοποιήσεις, οδήγησαν στην πραγματική διάλυση κι έτσι τώρα καλείται ο «ιδιώτης επενδυτής» να αγοράσει και να κερδοφορήσει εις βάρος της κοινωνίας της Πέλλας και με κέρδος αμφιβόλου αξίας για το Ελληνικό Δημόσιο.\nΑυτή η προσπάθεια καταλήστευσης της κοινωνικής περιουσίας πρέπει να βρει ένα τοίχος αντίστασης από το σύνολο των κατοίκων της Π.Ε. Πέλλας με πρόταγμα την κοινωνική διαχείριση και εμπλοκή των τοπικών κοινωνιών στην εξέλιξη ενός νέου μοντέλου ισόρροπης ανάπτυξης με συνδιαχειριστή τη φύση και με το βλέμμα στις επόμενες γενιές.\nΟ τόπος μας, πραγματικά, μπορεί να αποβάλει τους «εγχώριους μεσίτες» που τον υποθήκευσαν. Να στοχεύσουμε στο μέλλον και με την ανάπτυξη ενός κινήματος διεκδίκησης και προστασίας που να συνδέεται με όλες τις Περιφερειακές Ενότητες που καταληστεύονται, να σταματήσουμε τον όλεθρο δημιουργώντας ένα δίκτυο συντονισμένων ενεργειών και προτάσεων. Να κάνουμε δηλαδή πράξη για πρώτη φορά την έννοια της αποκέντρωσης, δημιουργώντας ένα δραστικό αντίδοτο στο δηλητήριο των ιδιωτικοποιήσεων που προωθούνται από το «κέντρο»!\n* Ο Σάββας Λαμπρίδης είναι Μέλος της Νομαρχιακής Επιτροπής Πέλλας του ΣΥΡΙΖΑ\nη αλλη θεσσα


Συμψηφισμός προστίμων για αυθαίρετα | politischios.gr\nΣυμψηφισμός προστίμων για αυθαίρετα\nΑνοιξε ο δρόμος για τον συμψηφισμό των προστίμων μέχρι 50% για όσα αυθαίρετα προχωρήσουν σε ενεργειακή αναβάθμιση ή σε ενίσχυση της στατικής επάρκειας του κτιρίου.\nΤο μέτρο προβλέπεται από τον νόμο 4178/2013 για την τακτοποίηση των αυθαιρέτων και έχει ήδη εκδοθεί η σχετική υπουργική απόφαση. Χθες το απόγευμα ξεκίνησε η εφαρμογή του ύστερα από την κατάλληλη αναβάθμιση του πληροφοριακού συστήματος που χειρίζεται το Τεχνικό Επιμελητήριο Ελλάδας.\n«Στόχος είναι αφενός τα αυθαίρετα να συμμετέχουν στην προσπάθεια της χώρας για εξοικονόμηση ενέργειας και αφετέρου οι αυθαίρετες κατασκευές να αποκτήσουν τη στατική ασφάλεια που απαιτείται με επίβλεψη μηχανικού» δήλωσε ο πρόεδρος του ΤΕΕ Γιώργος Στασινός.\nΣτην ευνοϊκή ρύθμιση μπορούν να ενταχθούν όλοι οι ιδιοκτήτες αυθαιρέτων που κατασκευάστηκαν πριν από το 2003, εφόσον βέβαια προχωρήσουν στη διαδικασία τακτοποίησης. Αφορά ουσιαστικά τα παλιά αυθαίρετα που έχουν κατασκευαστεί μετά το 1975. (Υπενθυμίζεται πως όσα αυθαίρετα ανεγέρθηκαν πριν από τη χρονιά αυτή πληρώνουν μόνο ένα παράβολο ύψους πεντακοσίων ευρώ.)\nΗ έκπτωση που παρέχεται αφορά σε αμοιβές υπηρεσιών, εργασίες και υλικά για παρεμβάσεις που θα γίνουν είτε στο κέλυφος του κτιρίου είτε στα συστήματα θέρμανση, ψύξης, κλιματισμού και παροχή κρύου ή ζεστού νερού. Πρέπει να επιφέρουν αναβάθμιση του κτιρίου κατά μία τουλάχιστον ενεργειακή κατηγορία ή ετήσια εξοικονόμηση πρωτογενούς ενέργειας μεγαλύτερη από το 30% της κατανάλωσης. Η συνδρομή των προϋποθέσεων διαπιστώνεται αποκλειστικά κατόπιν διενέργειας δύο ενεργειακών επιθεωρήσεων, η πρώτη αμέσως μετά την υπαγωγή του κτιρίου στον νόμο 4178 και πριν ξεκινήσουν οι εργασίες.\nΣε ό,τι αφορά στη στατική επάρκεια, οι παρεμβάσεις αφορούν σε επισκευή-αποκατάσταση ή ενίσχυση του φέροντα οργανισμού του κτίσματος.\nΣημειώνεται πως και στις δύο περιπτώσεις η έκπτωση του 50% αφορά μόνο στο ειδικό πρόστιμο και όχι στο παράβολο.


Τρέξιμο με το σκύλο σας: Πώς να ξεκινήσετε\nΗ άσκηση είναι σημαντικό μέρος της σωματικής και διανοητικής υγείας του σκύλου σας, όπως και της δικής σας. Και παρόλο που υπάρχουν πολλές κατάλληλες δραστηριότητες που μπορείτε να κάνετε μαζί, το τρέξιμο με το σκύλο σας είναι και για τους δυο σας ένας εξαιρετικός τρόπος να κάψετε θερμίδες και να αποβάλλετε το στρες.\nΣυμβουλές άσκησης για σκύλους - πώς να τους κρατήσετε σε φόρμα\nΗ ενθάρρυνση της τακτικής άσκησης, καθώς και η προσφορά της καλύτερης διαθέσιμης τροφής, είναι ένας πολύ σημαντικός τρόπος να βοηθήσετε το σκύλο σας να επιτύχει και να διατηρήσει το τέλειο για αυτόν βάρος, διασφαλίζοντας ότι θα παραμείνει σε καλή φόρμα και υγεία.\nΗ άσκηση δεν χρειάζεται να είναι κοπιαστική – δείτε μερικές διασκεδαστικές ιδέες άσκησης γα σκύλους που μπορεί να απολαύσει όλη η οικογένεια:\nΟι Κακές Συνήθειες του Σκύλου σας Αναστατώνουν το Στομάχι του;\nΟι σκύλοι είναι από τη φύση τους περίεργοι. Αυτό μπορεί να σημαίνει ότι μυρίζουν όλων των ειδών τα αντικείμενα που δε θα έπρεπε – χαλασμένο φαγητό, αποσυντιθέμενα πτώματα και πεταγμένα σνακς των ανθρώπων – και ορισμένες φορές δαγκώνουν μία ή δυο φορές, απλά για να δουν τι γεύση έχει αυτή η περίεργη μυρωδιά.\nΒοήθεια, το Κατοικίδιό μου έχει Ερεθισμένο Στομάχι!\nΠολλά κατοικίδια υποφέρουν από αναστατωμένες κοιλίτσες που και που. Παρότι οι συγκεκριμένες λεπτομέρειες δεν είναι πάντα ευχάριστες στο διάβασμα, είναι σημαντικό να ξέρετε τι να περιμένετε.\nΔιαλέγοντας κτηνίατρο για τον σκύλο σας\nΕκτός από εσάς και την οικογένειά σας, ο κτηνίατρος του σκύλου σας είναι το πιο σημαντικό πρόσωπο στη ζωή του. Εξάλλου, ο κτηνίατρος θα είναι υπεύθυνος για την υγεία του για ολόκληρη τη ζωή του. Οπότε πως να διαλέξετε έναν κτηνίατρο που θα παρέχει την καλύτερη δυνατή φροντίδα; Ένας από τους καλύτερους τρόπους εύρεσης κτηνιάτρου είναι μέσω της πρότασης κάποιου φίλου.\nΜπορεί να είναι για ένα τακτικό έλεγχο, ένα εμβόλιο ή επειδή ο σκύλος σας είναι άρρωστος ή πληγωμένος, αλλά σταδιακά θα πρέπει να πηγαίνετε τον σκύλο σας στον κτηνίατρο. Μια επίσκεψη στον κτηνίατρο μπορεί να είναι μια αγχωτική εμπειρία για τον σκύλο σας. Θα υπάρχουν πολλές περίεργες εικόνες, μυρωδιές, ήχοι, άνθρωποι και ζώα. Παρόλα αυτά, υπάρχουν κάποια πράγματα που μπορείτε να κάνετε για βεβαιωθείτε ότι εσείς και ο σκύλος σας θα έχετε μια άνετη και μη αγχωτική επίσκεψη στο γραφείο του κτηνίατρου.\nΛίγα πράγματα μπορούν να είναι τόσο εκνευριστικά για έναν ιδιοκτήτη όσο οι ψύλλοι. Προκαλούν επίπονα δαγκώματα και σε κάποιες περιπτώσεις μεταδίδουν ασθένειες. Η μόλυνση από ψύλλους είναι ενοχλητική αλλά διαχειρίσιμη και με λίγη δουλειά μπορούν να θεραπευθούν και να προληφθούν.\nΤα Χριστούγεννα μπορεί να είναι μια επικίνδυνη εποχή για την πέψη των σκυλιών - με γαλοπούλα, Χριστουγεννιάτικη πουτίγκα και τόνου γλυκών και ανθρώπους στο σπίτι, είναι εύκολο να μην παρατηρήσετε με τι ξέφυγε ο σκύλος σας. Αν υποπτεύεστε μια πεπτική διαταραχή ή παρατηρείτε σημάδια όπως διάρροια ή εμετός, πηγαίνετε τον σκύλο σας στον κτηνίατρο το συντομότερο δυνατό. Για κάθε ζώο - γάτες, σκύλοι και άνθρωποι ομοίως - η πέψη της τροφής και η απορρόφηση των θρεπτικών συστατικών είναι ζωτικής σημασίας για τη γενικότερη υγεία και ευημερία.\nΟ σκύλος σας έχει ευαίσθητο στομάχι;\nΟι σκύλοι μπορεί να υποφέρουν από ευαίσθητο στομάχι και να είναι επιρρεπείς στην ανάπτυξη πεπτικών προβλημάτων. Κάποιες φυλές, όπως οι γερμανικοί ποιμενικοί σκύλοι, είναι πιο ευαίσθητες από άλλες. Διάφορες ενδείξεις μπορεί να υποδεικνύουν ότι ο σκύλος σας έχει ευαίσθητη πέψη.\nΠυροτεχνήματα χωρίς φόβο\nΧρήσιμες συμβουλές για την θορυβώδη περίοδο του Νοέμβρη. Η 5η Νοεμβρίου είναι η Νύχτα του Guy Fawkes και είναι πάντα μια υπέροχη εποχή του χρόνου με πυροτεχνήματα να φωτίζουν τον βραδινό ουρανό.\nΦροντίστε τον σκύλο σας για μια ζωή - όχι μόνο τα Χριστούγεννα\nΣε όλους αρέσει μια μικρή λιχουδιά που και που - και ειδικά τώρα που έρχονται τα Χριστούγεννα. Όμως, αν και είναι δελεαστικό να δώσετε στον σκύλο σας κάποια αποφάγια από το τραπέζι, πολλές δημοφιλείς γιορτινές λιχουδιές μπορεί να είναι πραγματικά επικίνδυνες για την υγεία του.\nΌπως κάθε άνθρωπος, έτσι και για έναν σκύλο είναι εύκολο να πάρει ανεπιθύμητα κιλά. Δυστυχώς, οι υπέρβαροι σκύλοι έχουν μικρότερο χρόνο ζωής και ζουν λιγότερο χαρούμενες ζωές.\nΕίτε το πιστεύετε είτε όχι, η φροντίδα των δοντιών του σκύλου σας είναι τόσο σημαντική όσο είναι για τα δικά σας. Είναι σημαντικό για την γενική υγεία του σκύλου σας να του παρέχετε την κατάλληλη οδοντική φροντίδα. Πλάκα και Σιελική Πέτρα.\nΟι δερματικές αλλεργίες δεν είναι ασυνήθιστες στα κατοικίδια και η ίδια γύρη και η σκόνη του σπιτιού που προκαλούν αλλεργικές αντιδράσεις στους ανθρώπους μπορούν να έχουν την ίδια επίδραση στους σκύλους. Η αλλεργική δερματίτιδα είναι μια φλεγμονή του δέρματος και μπορεί να προκληθεί από πολλά πράγματα, αλλά τα τελικά αποτελέσματα είναι γενικά τα ίδια. Ένας ανήσυχος σκύλος που δεν μπορεί να σταματήσει να γλείφεται και να ξύνεται.\nΗ όμορφη καλοκαιρινή ζέστη και η ηλιοφάνεια μπορούν να δώσουν σε όλους μας μια ώθηση μετά τον μακρύ χειμώνα αλλά πολλά κατοικίδια χρειάζονται ιδιαίτερη φροντίδα για να απολαύσουν τον ζεστό καιρό με ασφάλεια. Έγκαυμα από τον ήλιο Οποιαδήποτε περιοχή του δέρματος που καλύπτεται από λίγο τρίχωμα κινδυνεύει από ηλιακό έγκαυμα. Μην υποθέσετε ότι το κατοικίδιό σας θα είναι λογικό - πολλά δεν ψάχνουν καν σκιά όταν έχει πολλή ζέστη.\nΈνα σημαντικό τμήμα του να κρατάτε τον σκύλο σας σε καλή κατάσταση είναι να διασφαλίζετε ότι έχει ένα υγιές δέρμα κι ένα υγιές τρίχωμα. Η ποσότητα φροντίδα που χρειάζεται ο σκύλος σας ποικίλλει αλλά όλοι οι σκύλοι πρέπει να έχουν μια καλή σωματική περιποίηση. Μπορείτε να βρείτε πολλά μέρη που προσφέρουν μια ποικιλία υπηρεσιών περιποίησης με καλές τιμές.\nΌλοι οι σκύλοι είναι περίεργοι και απλά λατρεύουν να τρέχουν και να κυνηγάνε πράγματα... συμπεριλαμβανομένων και των εντόμων! Τις περισσότερες φορές τα τσιμπήματα από μέλισσες και σφήκες θα προκαλούν λίγο πόνο και ενόχληση στον σκύλο σας. Αν όμως τσιμπηθεί πολλές φορές ή τσιμπηθεί μέσα στο στόμα ή στον λαιμό τότε αυτό είναι επικίνδυνο και απαιτεί επίσκεψη στον κτηνίατρο. Δεν είναι η πληγή από το μικρό τρύπημα που προκαλεί τον πόνο αλλά η μικρή ποσότητα δηλητηρίου που εγχέεται.\nΗ στεγνή μύτη σημαίνει άρρωστο σκύλο;\nΟι ανήσυχοι ιδιοκτήτες ρωτούν συχνά αν η στεγνή μύτη σημαίνει ότι ο σκύλος είναι άρρωστος και η σύντομη απάντηση είναι όχι. Υπάρχουν πολλοί λόγοι που μπορεί να έχει ο σκύλος σας να έχει μια στεγνή, ζεστή μύτη άσχετοι με την υγεία του.\nΜπορεί να είναι αλήθεια; Είναι η σοκολάτα δηλητηριώδης για τους σκύλους; Η απάντηση είναι ναι. Παρόλα αυτά, ο κίνδυνος για τον σκύλο σας εξαρτάται από το είδος της σοκολάτας, το μέγεθος του σκύλου και την καταναλίσκουσα ποσότητα.\nΟι θηλυκοί σκύλοι βρίσκονται σε "οίστρο" όταν έχουν εισέλθει στην γόνιμη περίοδο του αναπαραγωγικού του κύκλου. Ένας οίστρος διαρκεί τουλάχιστον 3 εβδομάδες κατά μέσο όρο και ο σκύλος βρίσκεται σε οίστρο κάθε 6 με 8 μήνες. Οι περισσότερες φυλές έχουν τον πρώτο τους οίστρο περίπου στους 6 μήνες αλλά μπορεί να είναι νωρίτερα ή αργότερα.\nΟ σκύλος σας είναι σχολαστικός;\nΔίνετε στον σκύλο σας το πιο θρεπτικό και πιο νόστιμο φαγητό που μπορείτε να αγοράσετε κι εκείνος απλά το μυρίζει το γλείφει. Είναι ώρα για το επόμενο γεύμα του, αλλά δεν τρώει. Φαίνεται ότι έχετε έναν σχολαστικό σκύλο! Μπορεί να νομίζετε ότι ο σκύλος σας θέλει ή χρειάζεται ποικιλία στη διατροφή του.\nΑς ελπίσουμε ότι ο σκύλος σας δεν θα τραυματίσει ποτέ σοβαρά τον εαυτό του, αλλά έχοντας υψηλά επίπεδα ενέργειας, είναι βέβαιο ότι θα αποκτήσει κάποιες γρατζουνιές και γι' αυτό είναι χρήσιμο να γνωρίζετε τα βασικά από τις Πρώτες Βοήθειες. Κουτί Πρώτων Βοηθειών Πρέπει πάντα να κρατάτε λίγα βασικά αντικείμενα για περίπτωση ανάγκης, όπως: βαμβάκι, επίδεσμοι, μάλλινο βαμβακερό ή ύφασμα για τον καθαρισμό των πληγών, ήπιο, φιλικό προς το κατοικίδιο αντισηπτικό για το ξέπλυμα των πληγών και ένα ψαλίδι για την αφαίρεση κεντριών ή αντικειμένων από το στόμα.\nΜπορεί να θέλετε έναν σκύλο αλλά ανησυχείτε για τυχόν αλλεργίες που εσείς ή κάποιος στην οικογένειά σας μπορεί να έχει. Ίσως να έχετε ήδη σκύλο και ανακαλύψατε ότι η αλλεργία σας είναι ένα πρόβλημα. Τα καλά νέα είναι ότι οι άνθρωποι με αλλεργίες και οι σκύλοι μπορούν να ζήσουν μαζί! Οι αλλεργίες στους σκύλους προκαλούνται από μια αντίδραση σε συγκεκριμένες πρωτεΐνες στα έλαια που εκκρίνονται από το δέρμα του σκύλου και το σάλιο του - δεν είναι το τρίχωμα καθεαυτό που προκαλεί αλλεργίες.